qundao/data-zh-poetry huggingface dataset:
醉歌行赠唐佐衡
作者：朱同
朝代：明

君醉乌程酒，我挽乌号弓。饮酒非仪狄，挽弓非逢蒙。君不见陶令一醉北窗下，陶然直与羲皇同。又不见鼎湖龙去不复返，独留遗迹千古存苍穹。神物会有时，不用悲途穷。饮酒须饮二千石，坐令四海还淳风。挽弓向天九乌落，但见一轮正日当天红。叹君犹未遇，蹭蹬吴越中。击筑西湖上，眼前四海空。丈夫但保千金躯，不患不遇真英雄，呜呼不患不遇真英雄。
钱塘歌
作者：朱同
朝代：明

钱塘儿女面如雪，钱塘儿女脚如铁。贩鲜海上不归来，夜夜吹箫望明月。
閒閒道士求题息斋竹
作者：朱同
朝代：明

楚山修竹不可致，谁写秋风笔底开。疑是道人吹紫竹，月明引得凤凰来。
除夜有感
作者：朱同
朝代：明

椒盘明早颂椒花，又是新年革岁华。却忆去年当此夜，吴江霜落梦归家。大地久嗟风土异，昊天终见岁时同。来朝拟上南山寿，安得封词付晓风。
除夜有感·其一
作者：朱同
朝代：明

椒盘明早颂椒花，又是新年革岁华。却忆去年当此夜，吴江霜落梦归家。
除夜有感其二
作者：朱同
朝代：明
体裁：七言绝句

大地久嗟风土异，昊天终见岁时同。来朝拟上南山寿，安得封词付晓风。
雨中奉寄李仲吉员外戴子华二契兄
作者：朱同
朝代：明

兴来欲访戴安道，诗好长怀李谪仙。客里风光浑是梦，雨中官舍小于船。已知生死同今日，莫使才名愧古贤。世上英雄谁是主，与君努力中兴年。
雪中书怀歌和范平仲韵奉寄黄陈二亲
作者：朱同
朝代：明

几年不见腊前雪，今复三日迷长空。六出微茫眇毫发，堕地化作冰珑松。大钧播物本无意，妙巧如此岂人工。赫日三伏间，铄石金为融。宇宙炎炎净无滓，那有许物留苍穹。彻夜春蚕声，寒重顽无风。晓视漫漫玉满界，琪树冰柱交玲珑。已喜万古烦歊尽，并作一色乾坤同。山禽苦寒下庭除，此岂有意投樊笼。燮理当圣明，三白知年丰。黄竹苍梧事已往，郑田周鼎何时穷。置此勿复陈，忧心易忡忡。故山早梅冻未开，谁肯乘兴探芳丛。黄陈齐名世稀有，祗共清樽拥炉红。我欲策蹇驴，路危梁不通。凭栏作诗寄远目，赓酬细味毋匆匆。
雪后喜晴三用韵奉寄黄陈二亲一笑
作者：朱同
朝代：明

画屏楼前高插空，远树如发冰珑松。羲和驾龙海上来，净扫丰隆藏雨工。平地琼瑶一尺强，斯须已作春泥融。乃知幻物徒为耳，变化神速由苍穹。高冈尚严凝万里，鸣天风玉削芙蓉。射初日金碧，焜耀光玲珑。此时十二栏，清兴谁能同。初平鞭羊起白石，仙骨肯受羁樊笼。亦有耽睡人，玩易知旋丰。二仙俱为方内游，妙悟元化知通穷。根归乃枝萌，夫岂心冲冲。我欲乘风三山行，更向逋仙探寒丛。人间富贵宁几何，使我不得童颜红。柯山太华只目前，涧水原与沧溟通。赓酬不尽登临兴，却笑信笔徒匆匆。
雪霁
作者：朱同
朝代：明

晓分梅影天花白，夜引蟾光玉色明。卧对轩窗迷近远，忽闻鼓柁剡舟行。
题五城程均敬画
作者：朱同
朝代：明

云散山连晴碧，江空树倚高秋。天外归舟何处，山中十二层楼。
题冷起敬如此江山亭
作者：朱同
朝代：明

亭搆吴山百尺梯，更阑时听海鸡啼。丝桐夜雨清猿梦，杨柳春风送马蹄。雪涨海门天堑阔，潮回江浦月痕低。登临若问登临句，如此江山如此题。
题姚智伯仲凝霏轩
作者：朱同
朝代：明

濛濛烟雾姿，霭霭山岚影。氤氲盈太虚，伊谁为收领。高人搆层轩，敛此微茫景。霏集琴书润，气侵衣裳冷。花雾融春云，林气掩秋镜。已识轩中人，欲写轩中胜。琳琅诗满编，抚卷发深省。
题宋太祖蹴毬图
作者：朱同
朝代：明

龙未兴云虎未风，一包元气聚英雄。等閒蹴向陈桥驿，百二山河举步中。
题宣上人栖碧轩
作者：朱同
朝代：明

谪仙不答俗人问，此是西来第一禅。究竟本无文字教，品题犹有短长篇。轩开净几云生座，栏瞰清溪水涨川。忽忆门前车马事，故知宣老即青莲。
题希陶诗卷
作者：朱同
朝代：明

典午忽兮不可寻，靖节感慨何其深。赤松终遂博浪击，孤竹肯改西山心。百年事异有兴废，旷代志同无古今。希陶果解前人意，述酒雄篇时一吟。奕世宗家不乏贤，衣冠犹见璧珠联。甘为彭泽归来后，欲究庖牺未画前。酒熟但邀邻舍饮，书成应付子孙传。思乡游子情何限，安得相从濯涧泉。
题希陶诗卷·其一
作者：朱同
朝代：明

典午忽兮不可寻，靖节感慨何其深。赤松终遂博浪击，孤竹肯改西山心。百年事异有兴废，旷代志同无古今。希陶果解前人意，述酒雄篇时一吟。
题希陶诗卷其二
作者：朱同
朝代：明
体裁：七言律诗

奕世宗家不乏贤，衣冠犹见璧珠联。甘为彭泽归来后，欲究庖牺未画前。酒熟但邀邻舍饮，书成应付子孙传。思乡游子情何限，安得相从濯涧泉。
题折枝梨花兼实图
作者：朱同
朝代：明

秋日梨花咏，道园曾有诗。青枝已秋实，白雪尚春姿。苏子非今梦，杜陵忆少时。不因良友笔，谁重昔贤思。
题杜休宁溪行图
作者：朱同
朝代：明

溪行足佳兴，草树烟中稠。天光荡林莽，石棱见长洲。忆昔越中行，逸趣甘林丘。岂谓靖节翁，亦有彭泽游。府帖日夜下，催徵无时休。邦本既已宁，民瘼谁当求。感此发长吟，击楫临中流。何当献斯图，一解苍生忧。
题浯溪清隐图赠吴甥
作者：朱同
朝代：明

山下半篙春水，溪头几树疏烟。为问故人閒处，听松应是高眠。
题王悦中长司林泉归隐诗卷
作者：朱同
朝代：明

王君归隐林泉志，先子当年亦有诗。身老可堪奔走职，子贤不负圣明时。梦回云海沧波远，春到园林化日迟。我欲遗书访泉石，白云已有宿年期。
题琴趣轩卷
作者：朱同
朝代：明

搆屋已题琴趣，写怀更赖诗肠。一操九皋鸣鹤，仙风吹送天香。箕子谁传悲操，汾亭空寄馀音。独有杏坛玄圣，乾坤今古同心。浇世渐离淳古，九嶷望断重瞳。寄语轩中高士，为谁弹作南风。净几炉烟昼静，小斋花气春酣。莫作商声秋调，莺啼三月江南。
题琴趣轩卷·其一
作者：朱同
朝代：明

搆屋已题琴趣，写怀更赖诗肠。一操九皋鸣鹤，仙风吹送天香。
题琴趣轩卷其三
作者：朱同
朝代：明
体裁：六言诗

浇世渐离淳古，九嶷望断重瞳。寄语轩中高士，为谁弹作南风。
题琴趣轩卷其二
作者：朱同
朝代：明
体裁：六言诗

箕子谁传悲操，汾亭空寄馀音。独有杏坛玄圣，乾坤今古同心。
题琴趣轩卷其四
作者：朱同
朝代：明
体裁：六言诗

净几炉烟昼静，小斋花气春酣。莫作商声秋调，莺啼三月江南。
题画
作者：朱同
朝代：明

密树深藏寺，轻舟暖棹烟。藤萝垂石上，草阁俯江边。高岸立峭壁，归鸿来远天。平生江海志，付与画诗传。
题画
作者：朱同
朝代：明

溪上青云好结居，午阴不用废葵蒲。松风吹醒江湖梦，犹道潮声撼草庐。老树亭间翠影疏，远山烟外淡模糊。扶筇但问清溪水，还向长江作浪无。林皋独立谁家翁，怅望天际来秋风。暮烟未收远山淡，海潮初落沧江空。老松屈盘倚亭树，灵物那无鬼神护。只愁一夜风雨来，化作神龙擘崖去。
题画
作者：朱同
朝代：明

紫陌红尘没马头，人来人去几时休。谁家有酒身无事，长对青山不下楼。
题画
作者：朱同
朝代：明

老虬参天势欲动，古树错立交隆嵷。清溪雨过生碧云，隔岸岚光入檐重。小亭临水清且涟，怪石翠湿苔藓妍。倚栏读书两忘言，岂应未了黄庭篇。
题画·其一
作者：朱同
朝代：明

溪上青云好结居，午阴不用废葵蒲。松风吹醒江湖梦，犹道潮声撼草庐。
题画其三
作者：朱同
朝代：明
体裁：七言绝句

林皋独立谁家翁，怅望天际来秋风。暮烟未收远山淡，海潮初落沧江空。
题画其二
作者：朱同
朝代：明
体裁：七言绝句

老树亭间翠影疏，远山烟外淡模糊。扶筇但问清溪水，还向长江作浪无。
题画其四
作者：朱同
朝代：明
体裁：七言绝句

老松屈盘倚亭树，灵物那无鬼神护。只愁一夜风雨来，化作神龙擘崖去。
题画扇钱叶省郎越中行
作者：朱同
朝代：明

三月钱塘春渐浓，老松长吼海门风。故人一别知何处，天外青山是越中。清明时节雨霏霏，客子新裁白纻衣。日日江头问消息，洗天风雨几时归。
题画扇钱叶省郎越中行·其一
作者：朱同
朝代：明

三月钱塘春渐浓，老松长吼海门风。故人一别知何处，天外青山是越中。
题画扇钱叶省郎越中行其二
作者：朱同
朝代：明
体裁：七言绝句

清明时节雨霏霏，客子新裁白纻衣。日日江头问消息，洗天风雨几时归。
题画马手卷
作者：朱同
朝代：明

八骏去已久，骅骝未易逢。君看七十匹，若个是真龙。塞北平如砥，沙场五月寒。骅骝不受驭，焉用置奚官。
题画马手卷·其一
作者：朱同
朝代：明

八骏去已久，骅骝未易逢。君看七十匹，若个是真龙。
题画马手卷其二
作者：朱同
朝代：明
体裁：五言绝句

塞北平如砥，沙场五月寒。骅骝不受驭，焉用置奚官。
题登源绿照亭
作者：朱同
朝代：明

登源洞里石如屋，绿照亭前水作湖。溪声绕坐惊风雨，山色入栏供画图。身世几时归涧谷，林泉何地不蓬壶。高朋尽日追游乐，莫厌沾衣雨载途。
题白云楼
作者：朱同
朝代：明

自作茧窝人已仙，白云明在尚悠然。登楼作赋伤今日，荷锸携壶思昔年。栏倚长空秋见雁，林藏积雨夜啼鹃。九龄帝与誇当日，白发重看继世贤。
题自作山水
作者：朱同
朝代：明

小阁独坐日无事，几回飞梦到天台。一时风雨眼前过，万里山河笔底开。林下有人閒白昼，世间无地不黄埃。便当办取九节杖，剑阁匡庐频往回。谁剪吴江半幅天，沧洲诗思便悠然。长江万里云垂地，锡杖一条僧上船。怪石定从山上落，乔松势与海相连。好山是处堪图画，任取旁人笑米颠。
题自作山水·其一
作者：朱同
朝代：明

小阁独坐日无事，几回飞梦到天台。一时风雨眼前过，万里山河笔底开。林下有人閒白昼，世间无地不黄埃。便当办取九节杖，剑阁匡庐频往回。
题自作山水其二
作者：朱同
朝代：明
体裁：七言律诗

谁剪吴江半幅天，沧洲诗思便悠然。长江万里云垂地，锡杖一条僧上船。怪石定从山上落，乔松势与海相连。好山是处堪图画，任取旁人笑米颠。
题自写山水
作者：朱同
朝代：明

岸上青山山下云，孤舟潮落系江滨。却看江上风涛险，何似林间自在身。
题自画
作者：朱同
朝代：明

楼观横空倚薜萝，千寻晴碧落沧波。天连极浦归帆小，云锁重岩积翠多。一壑已堪藏蠹籍，百年只合老渔蓑。扁舟草阁相看者，应有临风欸乃歌。
题自画寄陈亲
作者：朱同
朝代：明

柴门旧日经游驻，留得风烟在故居。为问盘中陈处士，溪山清兴近何如。
题自画扇赠曹子纯
作者：朱同
朝代：明

野树秋容老，层峦晓气蒸。寺钟如隐隐，江水自澄澄。举世悲伤足，何人乐曲肱。抱琴林下者，好结浴沂朋。
题自画榆溪清隐图寄程国辅
作者：朱同
朝代：明

榆花飞处杏花开，尽是高人手自栽。古寺晚钟僧出定，平林春雨鹭飞回。传家幸有藏书屋，报主惭无济世才。何日许辞金殿直，杖藜莫讶客频来。初月梅花近水开，满林仙杏为谁栽。雨晴采药穿云去，风煖寻诗步月回。身近玉墀膺宠渥，手调金鼎诧奇才。凤凰池上频回首，会见鹓班接踵来。
题自画榆溪清隐图寄程国辅·其一
作者：朱同
朝代：明

榆花飞处杏花开，尽是高人手自栽。古寺晚钟僧出定，平林春雨鹭飞回。传家幸有藏书屋，报主惭无济世才。何日许辞金殿直，杖藜莫讶客频来。
题自画榆溪清隐图寄程国辅其二
作者：朱同
朝代：明
体裁：七言律诗

初月梅花近水开，满林仙杏为谁栽。雨晴采药穿云去，风煖寻诗步月回。身近玉墀膺宠渥，手调金鼎诧奇才。凤凰池上频回首，会见鹓班接踵来。
题自画赠王德中
作者：朱同
朝代：明

月出城东头，团团上明镜。古树倚朱楼，栖乌惊未定。小星淡已无，大星远相映。草露发夜光，荷盘拭秋净。良朋喜同游，清赏寄高咏。安得白玉绳，为人系清影。
题菊堂
作者：朱同
朝代：明

菊堂诗债已年馀，孟德重催始就书。欲寄渊明篱下句，未寻安道雪中居。清香独傲秋霜老，栋宇犹涵夜月虚。甲子千年谁解得，为题君卷倍踌躇。
题蒲石轩
作者：朱同
朝代：明

青青水中蒲，磊磊涧边石。托根相依倚，出处同所适。托根各有宜，出处亦有时。昔也俱弃捐，瓦砾沉污池。今登君子堂，璠玙等奇玩。灌以清冷泉，藉之青玉案。蒲根朝润石，石罅朝云阴。嘉名揭华扁，允矣君子心。
题送行诗卷
作者：朱同
朝代：明

江西未有送行句，此日相逢再赋诗。定省羡君多伯仲，飘零怜我独孤遗。梦回石水论文夜，喜见秦淮问礼时。后会茫茫又何地，应须努力慰相思。
题郑以仁府掾南山堂
作者：朱同
朝代：明

谷口郑子真，虽非陶处士。彭泽归去来，未必不同志。古人论心不论迹，今人论迹不论心。曾子武城子思卫，出处一致非升沉。筑堂悠然对平巘，碧云过雨南山远。孰谓今人非古人，淋漓文字见题扁。
题金山寺
作者：朱同
朝代：明

袖拂尘埃到上方，白云深处自生凉。金炉香细轻浮座，贝叶阴浓静转廊。十二楼台馀寂寂，三千世界杳茫茫。流传今古争梯接，独有文公重感伤。
题钱舜举海棠白头翁
作者：朱同
朝代：明

睡起娇红映绿纱，春风篱落一枝斜。山禽自是头元白，莫向花间怨岁华。
黄亲和前韵见示因再用韵奉寄
作者：朱同
朝代：明

君不见少陵愁坐方书空，乱发过耳徒莑松。苍天欲留千载名，故为起僵令诗工。又不见天山六月雪未融，平砂莽莽连苍穹。汉家大将不顾身，直使绝域觇皇风。失意骑驴京华春，得志金辔摇玲珑。丈夫升沉类如此，古今一致谁能同。天马振霜蹄，乾坤犹樊笼。莫以万里姿，俯恋春草丰。黄州风景岂要观，秦岭高咏真途穷。昔贤俱同黄屋忧，宁为一已心冲冲。用之夜惊鹅鸭池，不用晓访梅花丛。岁寒始知松柏坚，肯逐浪蕊浮花红。腊冻成春泥，泉动土脉通。元气已复行周旋，与君静守毋匆匆。
黟山汪孟和以其祖居栖碧楼作图求赋为题之时为府吏
作者：朱同
朝代：明

谪仙去我日已远，谁复结楼栖碧山。韶华一逐流水去，碧桃几见春风还。龙鱼每怀鼻祖重，骐骥肯放闻孙閒。题诗不尽归欤意，安得与子穷跻攀。
均州乐二首
作者：朱器封
朝代：明

真人宫对青楼起，面面青楼俯江水。楼上箜篌楼下船，大堤花暖汉江烟。汉江估客青楼妾，十五蛾眉娇可怜。白铜小唱《黄金缕》，对客还成可怜语。垆头客醉不留行，明道㠁峰望云雨。临江贾人黄篾船，涴涴青油篙刺天。下船上岸买鱼酒，二八当垆夸数钱。烟萦罗幌春将晚，白日衔山不思返。珠帘红袖影傞俄，楼上明妆楼下波。沙棠树上娇春鸟，月出平江齐唱歌。
均州乐二首·其一
作者：朱器封
朝代：明

真人宫对青楼起，面面青楼俯江水。楼上箜篌楼下船，大堤花暖汉江烟。汉江估客青楼妾，十五蛾眉娇可怜。白铜小唱《黄金缕》，对客还成可怜语。垆头客醉不留行，明道㠁峰望云雨。
均州乐二首·其二
作者：朱器封
朝代：明

临江贾人黄篾船，涴涴青油篙刺天。下船上岸买鱼酒，二八当垆夸数钱。烟萦罗幌春将晚，白日衔山不思返。珠帘红袖影傞俄，楼上明妆楼下波。沙棠树上娇春鸟，月出平江齐唱歌。
夜渡小江口宿丹崖赵氏寄怀李子田太史
作者：朱器封
朝代：明

平沙为席石为幢，歇马呼船夜渡江。双桨烟迷青草溆，九宵月傍绿芸窗。门前题字过丹穴，客里逢春覆玉缸。觅尔深山读书处，幽居长羡鹿门庞。
寄田子艺
作者：朱器封
朝代：明

芙蓉摇落寄何迟，远道犹涵玉露滋。山绕穆陵秋矗矗，月明浉水夜离离。翻经台畔一灯寂，挝鼓楼前双杵悲。无奈西风吹病骨，因君将赋五游诗。
游㠁山二首
作者：朱器封
朝代：明

万丈披鸿蒙，远势断太古。赤山表东关，山峰建翠羽。轻霄无驻景，群鹤有常侣。海气浮丹毛，盈盈栖复举。下有窈窕岩，隐隐仅可睹。几横三玉书，粲粲黄金镂。竹花开五色，苔叶垂千缕。饮泉仰天浆，茹芝饱春露。娇娇升天龙，斤斤日中兔。关尘日暮黄，岂辨秦楚路。片云停不飞，下覆昭王墓。灵峰七十二，一一相为通。峰下结竹龙，云中响楠虫。相接梁柱飞，各显班倕工。触首入云清，下界犹丹空。木难饰阶砌，璠玙雕房栊。阿阁栖凤凰，仙阙标芙蓉。金蕙落萧萧，石梁翼飞虹。珍木集丹地，扶疏罗修桐。修桐碧玉柯，春阳发萌茸。紫茎光陆离，绿叶纷青葱。爱此饮飧食，驻颜游无穷。
游㠁山二首·其一
作者：朱器封
朝代：明

万丈披鸿蒙，远势断太古。赤山表东关，山峰建翠羽。轻霄无驻景，群鹤有常侣。海气浮丹毛，盈盈栖复举。下有窈窕岩，隐隐仅可睹。几横三玉书，粲粲黄金镂。竹花开五色，苔叶垂千缕。饮泉仰天浆，茹芝饱春露。娇娇升天龙，斤斤日中兔。关尘日暮黄，岂辨秦楚路。片云停不飞，下覆昭王墓。
游㠁山二首·其二
作者：朱器封
朝代：明

灵峰七十二，一一相为通。峰下结竹龙，云中响楠虫。相接梁柱飞，各显班倕工。触首入云清，下界犹丹空。木难饰阶砌，璠玙雕房栊。阿阁栖凤凰，仙阙标芙蓉。金蕙落萧萧，石梁翼飞虹。珍木集丹地，扶疏罗修桐。修桐碧玉柯，春阳发萌茸。紫茎光陆离，绿叶纷青葱。爱此饮飧食，驻颜游无穷。
郇关归憩刁河寺忆子田龚美之万
作者：朱器封
朝代：明

西来驱马度晨星，却望群峰刺眼青。门外苔痕留远屐，水边花树覆空亭。分携忆折相思柳，独卧长窥如意瓶。翻与山僧重握手，日华杲杲涧泠泠。
鬼谷
作者：朱器封
朝代：明

鬼谷最深邃，千灵迷涧濒。高风响冰叶，山根暖馀春。未敢别人界，桃花是谷神。
閒居
作者：朱国望
朝代：明
体裁：五言律诗

寂寂孤村里，风光尽自赊。梅花偎屋角，薜荔绕檐牙。梦破茶声沸，诗成日影斜。门前几株柳，不是学陶家。
万寿寺
作者：朱国祚
朝代：明
体裁：五言律诗

贝叶三车少，华钟万石馀。声仍到长乐，地合置精庐。潇洒人王界，庄严学士书。秋来霜落后，流响更何如。
东朝即事二首·其一
作者：朱国祚
朝代：明
体裁：七言绝句

殿庭香蔼接云平，一道炉函夹陛行。肃肃讲臣齐鹄立，金莲影里唤先生。
东朝即事二首·其二
作者：朱国祚
朝代：明
体裁：七言绝句

琉璃光润绝尘埃，咫尺甘霖遍九垓。犹恐侍臣侵履湿，宣从殿侧左边来。
中峰晚望
作者：朱国祚
朝代：明
体裁：七言绝句

中官丙舍即花宫，松柏林前梵磬风。试向精庐高处望，楼台金碧夕阳中。
九日饮涵虚阁和叶进卿作
作者：朱国祚
朝代：明
体裁：古风

杰阁峙层霄，来游屏郁怏。晴临山霭逼，远见宫云敞。天气日以清，江光一何爽。□□候雁鸣，汎汎寒潮长。登高循令序，胜引属吾党。甄藻恊夙心，爨桐得新赏。丝糕乍出榼，细菊且浮盎。席移鸟迁树，坐久月承幌。一唱白雪音，滋我丹霞想。
即景
作者：朱国祚
朝代：明
体裁：五言绝句

秋风靡靡吹，舟入芦花里。相呼隔岸人，声堕半江水。
同叶给谏过铁柱观
作者：朱国祚
朝代：明
体裁：古风

微澜远通江，水黑照无影。谁锁戟尾蛟，缭以千丈绠。神州八柱外，于此得堑阱。地户辟赵尊，真灵位陶景。人言毋支祁，神禹昔钳颈。要当去民患，不在远方屏。冻铁断绣花，终古但严冷。九派浔阳流，有时风力猛。潮生浪亦动，疑是灌婴井。比于渴马厓，术可验糠䵃。我言殊怪牒，给事默心领。请诵白也诗，可以发深省。
同周公瑕屠纬真俞羡长石湖玩月分赋得天字
作者：朱国祚
朝代：明
体裁：五言律诗

今夜清秋月，江桥一串悬。树深潜滴露，水阔不分天。满载官厨酒，听弹商女弦。薄寒风渐紧，主客未回船。
嘉禧寺
作者：朱国祚
朝代：明
体裁：七言绝句

山墙围作化人城，榆柳阴浓信客行。始信精庐风日好，秋深犹绿牡丹坪。
夜泊净业寺
作者：朱国祚
朝代：明
体裁：七言绝句

僧楼佛火漾空潭，李广桥低积水含。一夜朔风喧树杪，蓟门飞雨遍城南。
天台
作者：朱国祚
朝代：明
体裁：古风

人言天台高，四万八千丈。中有瀑布泉，飞流众山响。多少采药人，石梁不得上。我思斸寿藤，削作过头杖。拄上最高峰，云中一拊掌。
天台道中同郁伯承赋
作者：朱国祚
朝代：明
体裁：古风

游目览层峰，携手攀高岭。举步若登天，畏涂复顾影。乔柯耸白云，深壑陷丹井。落日犹半规，山色已先暝。但愁寒虎嗥，不嫌老鹤警。忽闻下方钟，顿使千虑屏。安得百丈厓，缒以两修绠。
太学释奠同郭美命行分献礼毕周览桥门石鼓归涂成二十韵
作者：朱国祚
朝代：明
体裁：五言排律

上丁迟日丽，咸秩辟雍先。释奠周官礼，安歌鲁国弦。质明期敢后，分献典宜虔。宿鸟初离树，残星尚在天。百夫趋陛戟，万舞列宫悬。次第陈牺象，从容执豆笾。班居元老次，位近素王偏。十子升堂旧，千春配享专。循阶登降数，荐帛节文全。小大从于迈，东西互折旋。黄流才灌地，朱燎已生烟。毕奏咸和曲，徐收广殿筵。更衣辞鹭序，散胙得羊肩。坦步桥门外，偕行猎碣边。形模度科臼，岁月昧成宣。已免风霜剥，无愁钟�迁。四诗虽絓漏，终古自流传。坐久趖松日，归来并杏鞯。协恭良不易，同调最相怜。好琢燕山石，题名庙学壖。
少年行
作者：朱国祚
朝代：明
体裁：乐府曲辞

长安少年意气豪，雕鞍宝骑金错刀。呼卢百万等土壤，报雠一死轻鸿毛。自言生为游侠子，愿输肝胆酬知已。此时未遇平原君，且学斗鸡都市里。朝游紫陌黄金堤，暮宿琼楼桃李蹊。探丸直向杜陵北，挟弹频过渭水西。一闻边警还投袂，转战前收漠南地。介子身封万户侯，嫖姚家赐千金第。
徐五脩招游九峰三泖之胜晚过斜塘赋此
作者：朱国祚
朝代：明
体裁：七言律诗

月落风微何处钟，斜塘岸岸柳惺忪。疏星数点布棋局，宿鸟一群冲钓�。潮水渐生黄歇浦，野花齐放陆机茸。故人拟赠丹砂诀，商榷栖山第几重。
摩诃庵观杏花作
作者：朱国祚
朝代：明
体裁：七言绝句

摩诃庵外袖吟鞭，繁杏春开十里田。曾与村翁旧相识，看花不费酒家钱。
梅家荡棹歌
作者：朱国祚
朝代：明
体裁：乐府曲辞

梅家荡口蚬子黄，瓜皮罾船七尺长。剪取东园白头韭，蛤蜊风味胜横塘。
江上夜泊
作者：朱国祚
朝代：明
体裁：七言绝句

江上扁舟一叶轻，夜深灯火灭还明。枕函未作寒山梦，卧听潮声带雨声。
洪光寺
作者：朱国祚
朝代：明
体裁：七言绝句

石门几曲转丹梯，圆殿僧同怖鸽栖。指点游人下山路，酒旗风飐夕阳西。
游石佛寺
作者：朱国祚
朝代：明
体裁：七言律诗

灵境深沉试一过，俗氛原不到岩阿。亭亭老桧乘云气，孑孑危峰罥薜萝。烟锁空林人迹绝，香浮宝地梵音多。从今愿学无生法，攘攘尘埃奈我何。
石鼓歌
作者：朱国祚
朝代：明
体裁：古风

桥门左右猎碣十，形如古础相排连。洼中或与齑臼似，抱质可敌瑶琨坚。传闻书自太史籀，比与大篆尤瑰妍。其辞典奥俪二雅，彷佛吉日车攻篇。周京遗制众所信，疑义莫定文成宣。纷纶虽滋翟郑议，审视终异秦斤权。下逮宇文岂能尔，荠堂所见毋乃偏。呜呼神物不易睹，三代旧迹稀流传。巫咸告辞熊相诅，裕陵宝惜今弃捐。比干铭折卫州壤，穆满书徙坛山巅。会稽窆石字茫昧，岣嵝秘迹文纠缠。掎摭非乏好奇士，千搜万索无真诠。讵若十鼓离复合，陈仓入汴还留燕。毡包席裹橐驼背，尘蒙露濯瓜牛涎。置诸太学始皇庆，于今又历二百年。深檐五丈密盖护，不受长雨阑风颠。我来摩挲辄终日，證以郭薛施潘笺。凝思斲桐来自蜀，叩之定有声渊渊。文残非因硬黄拓，划缺反撼钩金填。长廊无人起题壁，回视落景棠梨悬。
秋入香山寺
作者：朱国祚
朝代：明
体裁：七言绝句

山半松门度石梁，流泉决决响僧廊。置身著色屏风里，梨叶新红柿子黄。
秘魔厓
作者：朱国祚
朝代：明
体裁：七言绝句

秘魔厓仄藓文斑，千载卢师去不还。遗有澄潭二龙子，日斜归处雨连山。
繇桐庐经钓台下作
作者：朱国祚
朝代：明
体裁：五言律诗

药草仙人录，星文钓客槎。祠开高下屋，江溜浅深沙。绿树绵蛮鸟，丹崖踯躅花。谁歌竹如意，怀古一长嗟。
自北雁荡踰南雁荡观龙湫瀑布作
作者：朱国祚
朝代：明
体裁：七言律诗

灵域岧峣隐不知，中藏七十二峰奇。披衣正在烟深处，到面初无雨歇时。谢客未曾经蜡屐，贯休已后少题诗。洞天只恨流传晚，莫睹虫书鸟篆碑。
苏州送君舆侄赴试北上
作者：朱国祚
朝代：明
体裁：古风

驾言劳舟发，送尔出金阊。游子将何之，行行入帝乡。帝乡日已近，佳气逾苍苍。俯视碧水流，仰看浮云翔。情随水偕远，意逐云俱长。重宝抱璠玙，殊材堪栋梁。努力献文赋，伫听声名扬。
裂帛湖上作
作者：朱国祚
朝代：明
体裁：五言绝句

水净一匹练，山围六扇屏。春风才几日，药甲已先青。
西勾桥口占
作者：朱国祚
朝代：明
体裁：五言绝句

东雉村边水，西沟桥下流。濯缨人不至，处处浴沙鸥。
西山湖上
作者：朱国祚
朝代：明
体裁：七言绝句

芍药阑边花气收，鸬鹚谷口断云浮。倦游爱说江乡事，先试西湖一叶舟。
赠麻衣和尚
作者：朱国祚
朝代：明
体裁：五言绝句

莫言师嗜酒，酒原是米汁。世人自言醒，颠倒混黑白。
逢破瓢道人吴少君
作者：朱国祚
朝代：明
体裁：五言绝句

山人爱一瓢，时时负肩背。贻我巨胜花，来自白羊队。
闻蝉
作者：朱国祚
朝代：明
体裁：七言律诗

燕台歇雨荐凉飔，吹送蝉声满御墀。清影不教尘外见，长吟先入禁中知。上林气暖枝堪托，仙掌秋高露复滋。抚罢五弦听渐远，空庭疏树午阴垂。
雩祷篇
作者：朱国祚
朝代：明
体裁：乐府曲辞

朱鸟协上序，苍龙启佳辰。我后隆祀礼，群生洁明禋。绀筵罗彩旞，瑶图吐丈茵。云歌逐清汉，凤管彻苍旻。兰羞既云荐，精诚亦已伸。灵液以时叙，而康亿兆人。
雪
作者：朱国祚
朝代：明
体裁：五言律诗

夜来千里雪，晓起遍长安。转觉西山近，宜从上苑看。河冰难渡马，野艇尽投竿。最苦东征士，关门击柝寒。
颁历恭纪
作者：朱国祚
朝代：明
体裁：五言排律

阊门开晓日，玉律下云边。一纪逢羲驭，千秋卜汉年。灵台占气早，上苑得春偏。瑞霭含蓂荚，欢呼杂管弦。三辰传夏令，万国戴尧天。欲进升平颂，惭无白雪篇。
岘山秋集
作者：朱国祯
朝代：明
体裁：五言律诗

深秋复晚行，萧索倍含情。野树停烟色，清江度雨声。山钟传杳霭，溪月露微明。一泊蒹葭外，寥寥寒雁鸣。
君子亭嘉莲
作者：朱圻
朝代：明
体裁：七言律诗

云影徘徊一鉴空，孤岚山色映帘栊。波随浴鹭摇仙舫，歌杂丝弦吼树风。红杏花飞双岸锦，苍松翠拂晚烟笼。金卮对酒情无限，浑拟乘槎过斗宫。
纸鹞
作者：朱士毅
朝代：明

斑驳羽毛纹，风声远近闻。置身在碧汉，流影入行云。空阔飞难去，形容望不群。莫言高已极，操纵不由君。
閒居
作者：朱士毅
朝代：明

花放如佳客，中怀殊渺然。旷观忘独坐，得句在高眠。入世岂无术，为心各有天。一瓢吾老矣，须用古人怜。
出山
作者：朱士赞
朝代：明

奉檄非余志，山灵愿未违。暂时通仕籍，何日遂初衣。一为红尘役，其如紫蕨肥。迟回弗忍去，魂绕瀑泉飞。
峡山寺
作者：朱士赞
朝代：明

昨夜祥光耀碧台，仙风拂拂自蓬莱。波涛忽谩兼天涌，击楫中流首重回。
峡山飞来寺
作者：朱士赞
朝代：明

九日凭高目，飞来一系篷。夹河开石菊，吹帽落金风。阅历兴亡里，浮沉变态中。考槃吾欲隐，尘世勿王通。
归猿洞
作者：朱士赞
朝代：明

逐队长归去，玉环遗此山。千秋传异事，吾意有无间。
游海珠寺谒李忠简公祠
作者：朱士赞
朝代：明

一洗中流万斛尘，清风高捲绛帏春。时危不避牵裾疏，宋末犹存报主身。剩有勋名归太史，长留灯火荐芳萍。菊坡门下推多士，衣钵如公有几人。玉曙词章绝学难，先生千古此登坛。风裁何处霜同肃，权贵于今骨尚寒。珠寺考钟鸣夜月，越江飞浪障东澜。哲人遗像瞻依在，步武谁弹柱后冠。
游海珠寺谒李忠简公祠·其一
作者：朱士赞
朝代：明

一洗中流万斛尘，清风高捲绛帏春。时危不避牵裾疏，宋末犹存报主身。剩有勋名归太史，长留灯火荐芳萍。菊坡门下推多士，衣钵如公有几人。
游海珠寺谒李忠简公祠·其二
作者：朱士赞
朝代：明

玉曙词章绝学难，先生千古此登坛。风裁何处霜同肃，权贵于今骨尚寒。珠寺考钟鸣夜月，越江飞浪障东澜。哲人遗像瞻依在，步武谁弹柱后冠。
滕王阁
作者：朱士赞
朝代：明

洪都飞阁俯江开，画栋凌空逼上台。当日登楼人已往，千秋寻胜客重来。地邻彭泽风斯远，天入衡阳雁未回。帝子飞仙何处去，浮云遥隔万山嵬。
登小金山
作者：朱士赞
朝代：明

钟鼓灵洲谁祀典，风流学士尔坡仙。金莲曾撤御前烛，赤壁常浮月下船。疏草安危元耿耿，炎荒山斗自年年。清风不与埋尘土，白发翩翩望俨然。
白泡潭
作者：朱士赞
朝代：明

浈水东注日，银浪忽成堆。岂有中流柱，盘旋水自回。
阙题
作者：朱士赞
朝代：明

十九峰头问去来，人间福地失蓬莱。中流漾月清波碧，万岫凌云瑞气嵬。幻事已随猿鹤化，胜游况值海潮回。相知满地天涯暮，便欲移舟傍钓台。
飞来寺
作者：朱士赞
朝代：明

草玄门外故人疏，抱病天涯叹索居。道直自宜双峡隐，家贫常有五车书。消愁探杖时呼酒，适兴临江便钓鱼。术拙敢言明主弃，笑谈天地几居诸。
飞来寺胜景古迹 其一 钓鲤石
作者：朱士赞
朝代：明

异石枕江沮，曾闻钓巨鱼。年来波漾月，应是网罗疏。
飞来寺胜景古迹 其七 缥翻岭
作者：朱士赞
朝代：明

曾闻幡挂岭，万里翊王师。金鼓仍今日，何因再竖旗。
飞来寺胜景古迹 其三 和光洞
作者：朱士赞
朝代：明

空闻榴五色，幽隐隔蓬莱。想在慈山里，云深长绿苔。
飞来寺胜景古迹 其九 韦氏园
作者：朱士赞
朝代：明

韦氏人存否，名园事有无。不堪时代远，披棘问荒芜。
飞来寺胜景古迹 其二 归猿洞
作者：朱士赞
朝代：明

逐伴归山去，持环扣寺还。千秋传异事，吾意有无间。
飞来寺胜景古迹 其二十 纪胜游
作者：朱士赞
朝代：明

江潮频古峡，峻岭异云蒸。当有钟灵者，清朝起翼冯。
飞来寺胜景古迹 其五 达么石
作者：朱士赞
朝代：明

有石峙江干，达么曾坐此。谭经自何年，祇见石如砥。
飞来寺胜景古迹 其八 葛坛石
作者：朱士赞
朝代：明

仙令曾勾漏，行踪亦有坛。潇潇玄鹤杳，无地觅还丹。
飞来寺胜景古迹 其六 龙磨角石
作者：朱士赞
朝代：明

石上龙磨角，磨痕今若何。忽看风骤发，霖雨沛江河。
飞来寺胜景古迹 其十 犀牛潭
作者：朱士赞
朝代：明

文犀无处觅，金锁已尘寰。满目沧江迥，渔舟自往还。
飞来寺胜景古迹 其十一 定心泉
作者：朱士赞
朝代：明

酌水涤尘襟，临流思不禁。定心云止水，不定最人心。
飞来寺胜景古迹 其十七 半云亭
作者：朱士赞
朝代：明

最高元古寺，此地半云亭。未了登高兴，须从此一经。
飞来寺胜景古迹 其十三 放生池
作者：朱士赞
朝代：明

解网今何世，馀恩及物多。乾坤元浩荡，鳞介任清波。
飞来寺胜景古迹 其十九 登绝巅
作者：朱士赞
朝代：明

欲逞穷高志，跻攀最上头。千峰似忽小，一线水东流。
飞来寺胜景古迹 其十二 读书坑
作者：朱士赞
朝代：明

深涧迷芳草，晴云鼓枻来。王孙何地隐，空有读书台。
飞来寺胜景古迹 其十五 凝碧湾
作者：朱士赞
朝代：明

寺古临浈水，波澄映碧山。夜来泛钓艇，清磬动前湾。
飞来寺胜景古迹 其十八 登钟楼
作者：朱士赞
朝代：明

潭深难觅锁，寺古尚悬钟。万籁清宵寂，惊人晓暮中。
飞来寺胜景古迹 其十六 伏虎楼
作者：朱士赞
朝代：明

驱虎人何去，移文碑尚留。精英元耿耿，山鬼夜悲愁。
飞来寺胜景古迹 其十四 白泡潭
作者：朱士赞
朝代：明

浈江东注日，银浪忽成堆。岂有东流柱，盘旋水自回。
飞来寺胜景古迹 其四 狮子石
作者：朱士赞
朝代：明

兀兀山巅石，隐然狮子眠。多罗一问后，寒暑又千年。
飞来寺胜景古迹·钓鲤石
作者：朱士赞
朝代：明

异石枕江沮，曾闻钓巨鱼。年来波漾月，应是网罗疏。逐伴归山去，持环扣寺还。千秋传异事，吾意有无间。空闻榴五色，幽隐隔蓬莱。想在慈山里，云深长绿苔。兀兀山巅石，隐然狮子眠。多罗一问后，寒暑又千年。有石峙江干，达么曾坐此。谭经自何年，祇见石如砥。石上龙磨角，磨痕今若何。忽看风骤发，霖雨沛江河。曾闻幡挂岭，万里翊王师。金鼓仍今日，何因再竖旗。仙令曾勾漏，行踪亦有坛。潇潇玄鹤杳，无地觅还丹。韦氏人存否，名园事有无。不堪时代远，披棘问荒芜。文犀无处觅，金锁已尘寰。满目沧江迥，渔舟自往还。酌水涤尘襟，临流思不禁。定心云止水，不定最人心。深涧迷芳草，晴云鼓枻来。王孙何地隐，空有读书台。解网今何世，馀恩及物多。乾坤元浩荡，鳞介任清波。浈江东注日，银浪忽成堆。岂有东流柱，盘旋水自回。寺古临浈水，波澄映碧山。夜来泛钓艇，清磬动前湾。驱虎人何去，移文碑尚留。精英元耿耿，山鬼夜悲愁。最高元古寺，此地半云亭。未了登高兴，须从此一经。潭深难觅锁，寺古尚悬钟。万籁清宵寂，惊人晓暮中。欲逞穷高志，跻攀最上头。千峰似忽小，一线水东流。江潮频古峡，峻岭异云蒸。当有钟灵者，清朝起翼冯。
访仙亭
作者：朱多
朝代：明

客访遗基岁月华，仙人何处弄烟霞。山中甲子无春夏，四月才开二月花。
秋日社集
作者：朱多㷵
朝代：明
体裁：古风

躧步出郭门，凉沙朗朝日。迤逦入丛林，花宫眩丹漆。巍巍豫章台，万木四排比。高宴集友于，讨论及刊述。清风吹素襟，古调和瑶瑟。会心岂在远，快意亦多术。遥睇天际帆，翩翩若风乙。
七月七日晒书中庭得吴明卿书报谢
作者：朱多炡
朝代：明

扪腹非经笥，中庭曝旧书。殷生惭半豹，楚使慰双鱼。季曲存加饭，绸缪问卜居。欲知旋袖地，近得比园庐。
上益王
作者：朱多炡
朝代：明

睿德隆公族，英才丽本支。三雍陋河间，七步浅临淄。潇洒游仙咏，从容乐善辞。问遗偏宠渥，锡予倍恩私。手敕家人礼，亲贤国士知。纶言天只尺，宫扇墨淋漓。九子罗圭冕，诸王属屏维。具瞻龙种贵，悉览凤雏仪。夜照青藜杖，秋荣桂树枝。虚车名并美，拥彗节逾卑。丹洞穿兔苑，麻源到雁池。瓜筵文玳瑁，药碗妙琉璃。大火西流候，长庚正耀时。茹茅京氏《易》，松柏楚元诗。鸟爪羞麟脯，神功酿蚁卮。遥遥颂磐石，黄发以为期。
丙戌岁除
作者：朱多炡
朝代：明

初年朝旭旦，故岁徂景夕。逡巡蚁旋磨，倏忽驹过隙。拙劣应逃世，疏慵翻寝疾。逢时独悲悼，抚己三太息。弥增长年愧，末契养生术。昔贤夙相伍，枚叟徒见七。每有忧生嗟，忧来恨非一。
以古玉钗寄马姬
作者：朱多炡
朝代：明

千有馀年两鎈股，传玩微沾汉宫土。当时贵姊应嘉辰，此物曾经踊跃陈。同心七宝苔花结，连理交枝竹节新。昭阳燕子无消息，瞥见钗头无比翼。遥忆美人临镜妆，凤凰台前双凤凰。
以邛竹杖寿程孟孺母
作者：朱多炡
朝代：明

龙飞葛陂渚，鸠刻汉王宫。未若山中竹，天然林下风。一枝供燕喜，万里自蚕丛。历尽峨嵋雪，深知节操同。
偕方仲美宗良兄再集宛在亭
作者：朱多炡
朝代：明

一曲君恩重，千秋贺监才。亭虚水禽集，池净藕花开。进艇凉风送，钩帘返照来。谁能与朋好，到此不衔杯。
初春寄唐惟良使君
作者：朱多炡
朝代：明

春风庾岭兴何如，落尽梅花未见书。人日能无常侍句，屏星不定使君车。孤台灌木催黄鸟，二水流澌泮鲤鱼。莫笑邺都才力尽，胡床东壁待应徐。
别何主臣之金陵兼柬欧水部
作者：朱多炡
朝代：明

桂树来攀雪满枝，芙蓉去采月临池。凭将蝉雀新团扇，与乞江东水部诗。
别俞羡长还江东
作者：朱多炡
朝代：明

昔寻吴市隐，邂逅虎丘筵。今理南州榻，予栖白社禅。风遍别时便，月苦病中圆。后会江湖外，苍茫定几年？
十四夜玩月忆亡友彭稚修
作者：朱多炡
朝代：明

玉绳界西陆，澄空净如浣。庭柯泫零露，早见圆景满。悄焉增永怀，顿令衣带缓。四气无终极，人生一何短。心悲雍门操，泪陨山阳管。徂谢子山丘，凄其我华馆。临觞惨不怡，忧来莫能款。
司寇临海敬所王公阅视三镇远以图说见遗赋诗二章为报
作者：朱多炡
朝代：明

鸣笳伐鼓出居庸，凭轼边城万骑从。每饭未尝忘巨鹿，一编今已尽卢龙。行专阃外纾筹策，归向尊前论折冲。莫道书生无剑术，箾中霜色吐芙蓉。一望重关塞草枯，主恩持节视防胡。九边烽火褰帷净，三镇军声指掌呼。上谷去天低倚剑，黄河如带稳飞刍。平收聚落风沙色，并入山阴笔阵图。
司寇临海敬所王公阅视三镇远以图说见遗赋诗二章为报·其一
作者：朱多炡
朝代：明

鸣笳伐鼓出居庸，凭轼边城万骑从。每饭未尝忘巨鹿，一编今已尽卢龙。行专阃外纾筹策，归向尊前论折冲。莫道书生无剑术，箾中霜色吐芙蓉。
司寇临海敬所王公阅视三镇远以图说见遗赋诗二章为报·其二
作者：朱多炡
朝代：明

一望重关塞草枯，主恩持节视防胡。九边烽火褰帷净，三镇军声指掌呼。上谷去天低倚剑，黄河如带稳飞刍。平收聚落风沙色，并入山阴笔阵图。
同刘问之启明弟郁仪元长德操渫之侄毂两儿伯垒泽弘孝穆侄孙步出郊园料理欢喜庵饮贤士湖上
作者：朱多炡
朝代：明

二月郊原草树平，水边重赋丽人行。逃禅有地诗称社，负郭无田笔代耕。波暖镜花含笑态，林喧簧鸟窃脂声。相逢园客忘机事，转洽年来抱瓮情。
同张明成司业饮管子安使君舟中申旦而别各赋一诗
作者：朱多炡
朝代：明

未妨关法急，来就使君期。胜算藏彄戏，遍师刻烛诗。闻歌两岸近，荡桨百壶移。野烧侵沙灭，疏钟渡水迟。西山半衔月，南浦暗流澌。旅雁啼更彻，樯乌讹尾时。江空人籁息，衣冷曙霜欺。极乐无朝夕，轻装动别离。脂膰秣五马，前路满旌麾。
同赵汝迈漆中甫二太史宿张明成司业东郊别墅分赋四章
作者：朱多炡
朝代：明

水宿客程厌，渡江聊系舟。交凭缟带结，饮约布衣留。野馆琴书暇，田园草木稠。因君解悬榻，他日记南州。徙倚步郊坰，西山黯翠屏。春醪曲尘绿，晚饭烛花青。小隐丛生桂，浮踪一聚萍。疾邪焉用赋，甘学古沉冥。荒鸡警人语，倦鸟飐风枝。枕膝高眠稳，惊心起舞迟。调元期未晚，求试计非时。总有忧生感，忘言各自知。丹霞朝蔽日，零雨暮为霖。白日歌长夜，青绫共旧衾。阶空檐濑咽，城远鼓声沈。兰叶前溪满，搴芳寄此心。
同赵汝迈漆中甫二太史宿张明成司业东郊别墅分赋四章·其一
作者：朱多炡
朝代：明

水宿客程厌，渡江聊系舟。交凭缟带结，饮约布衣留。野馆琴书暇，田园草木稠。因君解悬榻，他日记南州。
同赵汝迈漆中甫二太史宿张明成司业东郊别墅分赋四章·其三
作者：朱多炡
朝代：明

荒鸡警人语，倦鸟飐风枝。枕膝高眠稳，惊心起舞迟。调元期未晚，求试计非时。总有忧生感，忘言各自知。
同赵汝迈漆中甫二太史宿张明成司业东郊别墅分赋四章·其二
作者：朱多炡
朝代：明

徙倚步郊坰，西山黯翠屏。春醪曲尘绿，晚饭烛花青。小隐丛生桂，浮踪一聚萍。疾邪焉用赋，甘学古沉冥。
同赵汝迈漆中甫二太史宿张明成司业东郊别墅分赋四章·其四
作者：朱多炡
朝代：明

丹霞朝蔽日，零雨暮为霖。白日歌长夜，青绫共旧衾。阶空檐濑咽，城远鼓声沈。兰叶前溪满，搴芳寄此心。
周国雍参藩寄红罽衣赋此为谢
作者：朱多炡
朝代：明

万里蚕丛亦浣纱，使君缄赠自三巴。濯残秋水天孙锦，染尽春山杜宇花。懒集芰荷成短褐，閒过祗树混袈裟。相思几上江边阁，却捲珠帘坐暮霞。
和芾斯兄问疾之作
作者：朱多炡
朝代：明

伏枕残花尽，开门坠叶深。膏肓竖子策，生死弟兄心。原上声犹急，池头句可寻。相怜越庄舄，不作楚人吟。
咏宗良兄斋头佛手柑
作者：朱多炡
朝代：明

春雨空花散，秋霜硕果低。牵枝出纤素，隔叶卷柔荑。指竖禅师悟，拳开法嗣迷。疑将洒甘露，似欲揽伽梨。色现黄金界，香分肉麝脐。愿从灵运后，接引證菩提。
寄丘二十二谦之
作者：朱多炡
朝代：明

丘郎一官一再左，手版三投三不可。进退艰如踯躅羊，功名涩似威蕤琐。忆昔与子初结欢，觞咏浣韨章江干。别来忽下阆中命，五马重歌蜀道难。阆中君家旧治域，父子分符如画一。耆旧摩挲去后碑，少年捃拾毛中迹。纵有诗名天地间，那能相见一开颜。我擅秦声君楚舞，醉望城头千仞山。君当强仕不得意，我尚沉冥未知止。与君各自斗身强，四十头颅已如此。
寄答恩公时闻友人盛仲交之讣
作者：朱多炡
朝代：明

江左贫支遁，南州病许询。书工短长说，梦觉去来因。康字先生谥，斯文后死身。不知盛览赋，零落属何人。
寄黎君寔司训
作者：朱多炡
朝代：明
体裁：七言律诗

君才不薄广文官，依旧青毡一片寒。家近邮筒传自数，地偏书籍借应难。怀人夜雨蘼芜草，留客春风苜蓿盘。闻道出游堪累月，秪馀山色满吟鞍。
对雨
作者：朱多炡
朝代：明
体裁：五言律诗

苦雨何曾歇，愁阴暗不开。春寒缑氏岭，云暮楚王台。戏水饥鸢过，褰帘湿燕来。静看双屐齿，无事长莓苔。
怀姚匡叔时在岭南
作者：朱多炡
朝代：明

老去高游兴，南方不可居。新愁攻短发，清泪染长裾。吊影烽烟里，全生瘴疠馀。梅花空满眼，珍重岭头书。
拨闷
作者：朱多炡
朝代：明

雨暗春城十万家，强支髹几到栖鸦。峭风欲阁游人屐，吹尽墙头柰子花。
春日怀张羽王
作者：朱多炡
朝代：明

言旋南岳驾，又作蓟门行。尊酒不为别，河梁空复情。一官羁万里，十口寄孤城。日暮春云起，相思处处生。
智公在永宁寺检藏
作者：朱多炡
朝代：明

玄度翻经后，支郎卓锡馀。莲花重结社，蕉叶与供书。半偈参香象，千函校鲁鱼。此中如断酒，那得住篮舆。
曝书画见故人梁思伯遗翰不胜怀旧之感
作者：朱多炡
朝代：明

逼除行舸系江干，盘礡津津到夜阑。雨雪漫题诗閤去，河山遂隔酒垆寒。延陵有剑徒心许，南海无珠作泪弹。素练淋漓裙数幅，悲来开箧几回看。
池上纳凉履方履中二侄挟琴携酒索临禊帖醉后并示堚儿
作者：朱多炡
朝代：明

小阮发清兴，绿尊能为携。池头千个竹，烟月使人迷。琴罢思焦尾，书成损赫蹄。酣呼居语尔，慎勿贱家鸡。
泊长荡
作者：朱多炡
朝代：明

蒹葭一望暮苍苍，长荡湖头烟水长。怪道今朝枫叶尽，夜来七十二桥霜。
清明湖上
作者：朱多炡
朝代：明

湖畔行吟日未斜，四年三度客天涯。不知鶗鴂惊飞去，穿破来禽满树花。
游百丈山闻馀无旦过豫章阙展待先此奉寄
作者：朱多炡
朝代：明
体裁：古风

我住浮云宫，君来天子障。寻山寻水各逍遥，看树看云重惆怅。谷口行歌日暮还，杖藜何处不青山。莫题凤字朱门外，且听鸾音半岭间。
湖口县
作者：朱多炡
朝代：明

湖水澄清江水浑，江烟湖霭易黄昏。请看湖口江心月，一片寒光照县门。
熊茂初请假还蜀过幻景庵言别同孔阳弟酌之限歌字
作者：朱多炡
朝代：明

十笏家开窣堵波，宰官乘兴入烟萝。狂来击钵词锋起，醉后摊书梵字多。不定重逢为日远，即论少别奈愁何。休将白社埙篪调，听作瞿塘《滟滪歌》。
病中得馀灵承书
作者：朱多炡
朝代：明

少别愁怀积，微躯朔气侵。疟来君子病，书展故人心。慰藉烹双鲤，支持戏五禽。山中如见月，疑策素车临。
移居
作者：朱多炡
朝代：明

屋上青山半隔城，门前林木有馀清。林连北郭藏春色，水过东家作雨声。薄禄藜羹堪养老，闲身竹素最钟情。人嘲寂寞扬雄宅，自笑《玄经》草未成。几车书籍重新迁，绕架殷勤手自编。一世蠹鱼同出入，千秋鸿宝足留连。挥毫隔竹萧萧雨，洗墨临池澹澹烟。熟读《离骚》还痛饮，颓然犹藉古人眠。
移居·其一
作者：朱多炡
朝代：明

屋上青山半隔城，门前林木有馀清。林连北郭藏春色，水过东家作雨声。薄禄藜羹堪养老，闲身竹素最钟情。人嘲寂寞扬雄宅，自笑《玄经》草未成。
移居·其二
作者：朱多炡
朝代：明

几车书籍重新迁，绕架殷勤手自编。一世蠹鱼同出入，千秋鸿宝足留连。挥毫隔竹萧萧雨，洗墨临池澹澹烟。熟读《离骚》还痛饮，颓然犹藉古人眠。
答客
作者：朱多炡
朝代：明

问我何因学酒禅，才呼米汁便流涎。凭君舁入莲花社，醉里机锋醒不传。
衷诚孺姜尧章载酒邀何主臣同饮
作者：朱多炡
朝代：明

穷巷满春泥，松醪特为携。谁怜子桑户，自恼太常妻。蜗篆苔纹厚，蚕眠薤叶齐。颓然聊取适，相送及鸡栖。
谢张直卿以铁如意见遗
作者：朱多炡
朝代：明

土花斑驳锦模糊，一片寒冰出锻炉。致向书中称折角，捉来石上稳跏趺。提携起舞旋长袖，慷慨酣歌缺唾壶。多谢司空饶博物，祗愁无地击珊瑚。
赠满公
作者：朱多炡
朝代：明

土木形骸满月容，尽教髭鬓雪茸茸。不知夏腊今如此，清隐庵前手种松。
过永叔郊居
作者：朱多炡
朝代：明

王郎读书处，何异辋川庄？竹舞风梢乱，葵烹露叶香。哦诗迷鹿柴，洗研据渔梁。久坐春阴合，倾杯送夕阳。雄鸠啼不歇，客散近黄昏。蜡屐粘香絮，单衣绣雨痕。炊烟寻去径，社鼓望前村。半道牛车至，争驰入郭门。
过永叔郊居·其一
作者：朱多炡
朝代：明

王郎读书处，何异辋川庄？竹舞风梢乱，葵烹露叶香。哦诗迷鹿柴，洗研据渔梁。久坐春阴合，倾杯送夕阳。
过永叔郊居·其二
作者：朱多炡
朝代：明

雄鸠啼不歇，客散近黄昏。蜡屐粘香絮，单衣绣雨痕。炊烟寻去径，社鼓望前村。半道牛车至，争驰入郭门。
过馀干
作者：朱多炡
朝代：明

馀干城头云泊天，琵琶洲下水如弦。推篷理咏随州句，落日平沙似往年。
送徐朝直水部奏绩入都
作者：朱多炡
朝代：明

新凉澈徂暑，徒御戒宵征。烟柳辞鸠署，星榆集凤城。书名注上考，联步切西清。衮职期山甫，金钱计水衡。九门迟漏箭，三殿缓钟声。待旦应多暇，抽毫赋《二京》。
送方元素会黎秘书葬还里
作者：朱多炡
朝代：明

往棹凉风发，归装淑景温。河山酣畅地，翰墨死生恩。负局轻逾岭，怀铅尚及门。伤心兼恨别，欲赋已销魂。
送朱茂倩秀才由贵竹趋滇南省觐奉柬当路诸公
作者：朱多炡
朝代：明

英妙鲁诸生，趋庭肯计程。所思官舍远，不惮鬼方行。前渡清湘水，先闻苦竹声。动人猿狖啸，劝客鹧鸪情。杂处风随异，夷居语未明。天低庄蹻垒，山隘武侯营。庶卉惟分色，昆虫莫辨名。祥龟符赤寨，天马濯龙坑。入贡来驯象，临流想石鲸。几年方偃革，无事习佳兵。渐化诸酋俗，新安六诏城。一人今有庆，孤旅夜无惊。重镇须公等，修涂荷太平。
送梁传之从襄阳将母南还
作者：朱多炡
朝代：明

夫人城外汉江平，逐子南回五两轻。路出鄢邙频雨雪，头槎鱼贱笋初生。
送沈子健之馀杭薄
作者：朱多炡
朝代：明

苕水分西浙，馀杭更向西。邮餐供海错，县鼓候潮鸡。风壤吴趋接，征徭茧簇齐。由拳纸价贱，乡信日堪题。
送王姬还芝城
作者：朱多炡
朝代：明

蘼芜芽碧柳丝黄，来往扁舟就沈郎。一掬宫亭清浅水，凄波不怨洛川长。
送蔡氏
作者：朱多炡
朝代：明
体裁：古风

为别既不易，赠言良独难。小人各自媚，君子乃忧叹。投漆必以胶，合椒必以兰。子其宁尔心，失意古所安。
送闵寿卿之金山
作者：朱多炡
朝代：明

游客去欲尽，送君濒岁除。身投开士宅，口授异人书。卧榻禅灯古，吟窗水月虚。时临洗研处，芳讯付双鱼。
送雷元亮赴国学
作者：朱多炡
朝代：明

浦口馀春水，舟前换夏云。黄骊低度曲，绿蚁易成醺。去鼓桥门箧，行谈虎观文。晓鞍宫月引，宵枕禁钟闻。纨扇窥裁雪，虞弦听奏薰。但教逢得意，宁复叹离群。
送顾朝肃出守虔州
作者：朱多炡
朝代：明

暂息青骢驾紫骝，竹符新剖治虔州。署中望阙孤台耸，江上行春二水流。气候不齐连岭海，土风相杂半闽瓯。停车试问廉泉在，要识澄清顾醴侯。
送高汝谦廉访之蜀
作者：朱多炡
朝代：明

叱驭王程急，何辞栈道难。刀州开宪府，剑阁拥词坛。一水萦巴字，层城壮锦官。鱼尝丙穴美，书发酉阳看。风采名先动，霜威暑亦寒。褰帷谕父老，争睹惠文冠。
送龙君御北上
作者：朱多炡
朝代：明

蓟北三千里，扬帆复此行。水程时序易，身计羽毛轻。玩世安穷达，移官任圣明。离心并芳草，日夜为君生。
邀邓太素欧于奇周孟修卢时行陈彝甫但和叔汪于海张明用彭次嘉王显之魏伯饶辟疆同集贤士湖上
作者：朱多炡
朝代：明

湖山看不厌，秋尽最宜人。枫叶经霜醉，蘋花过雨新。萦回盘马客，潇洒好鹅宾。携手论文处，行藏已出尘。
酬从侄郁仪元长德操
作者：朱多炡
朝代：明

经年向壁卧，挺动入春宜。谈虎魂销后，惊猿痛定时。新抄病梨赋，久废咏怀诗。忽见阶庭雪，因惭和曲迟。
酬履方履中履直伯大四侄问疾诗
作者：朱多炡
朝代：明

予有幽忧疾，沉冥四序移。蚁声听若斗，蛇影见还疑。竹下闲游屐，花间罢赌棋。亲交如问讯，未死汝南痴。
酬方于鲁以制墨见寄
作者：朱多炡
朝代：明

汉室瑜糜香，魏台石螺色。东海玄夷使，翰林子墨客。此时落手金不渝，无事临池水应黑。阿圭阿谷久无光，处士千秋擅古方。不博一枰狮子注，且留十袭豹皮囊。回头笑指窗前女，今日双蛾画较长。
长至日内集分阳字
作者：朱多炡
朝代：明

缇室飞灰月转阳，闭关兄弟且持觞。共书云物惊时改，祇益穷愁与日长。旋袖一为鸲鹆舞，称诗三复鹡令章。阿奴不预人间事，岁岁承颜在北堂。
问巍甫侄疾
作者：朱多炡
朝代：明

海上何人说禁方，科头长似懒嵇康。穿林雨暗茶烟绿，隔院风微药草香。转向病中怜故旧，谁从身后定文章。闭门不问春多少，看静飞花坠满床。
降夕咏怀二首
作者：朱多炡
朝代：明

白屋多强仕，朱门屈壮夫。万端皆落后，不独是屠苏。意气因寒劲，生涯与岁穷。蓬蒿憔悴地，明日也春风。
降夕咏怀二首·其一
作者：朱多炡
朝代：明

白屋多强仕，朱门屈壮夫。万端皆落后，不独是屠苏。
降夕咏怀二首·其二
作者：朱多炡
朝代：明

意气因寒劲，生涯与岁穷。蓬蒿憔悴地，明日也春风。
题苏廷尉子仁写程征君君衡北溪幽居图
作者：朱多炡
朝代：明

新安溪水清绝尘，轻舠下可数鱼鳞。溪边直钓非渔父，溪畔幽居有逸民。风扫波文绉成縠，雨过溪毛细于发。欲雨先嘘白岳云，层波碎泻黄山月。廷尉先生今虎头，赠君䌟纸写沧洲。只知看画矜幽胜，忘却身从画里游。
龙沙
作者：朱多炡
朝代：明

龙沙驻跸地，皇祖纪南征。草昧君臣定，壶浆父老迎。平临章贡水，远视灌婴城。今古雄图在，低徊落照明。
滕王阁
作者：朱多煃
朝代：明
体裁：七言律诗

滕王阁倚楚江干，公子乘春一驻鞍。北去波光浮锦席，西来山色拥雕栏。冥鸿万里飞云断，芳草三洲落照寒。已是大夫工授简，赋成兼使和人难。
同萍师赴沈公虔招看梅
作者：朱大启
朝代：明
体裁：七言律诗

早约采梅日已西，放歌白雪和声齐。倚楼好共高人笑，绕屋偏宜隐士栖。香入深杯倾满座，风吹残月印前溪。徘徊瘦影犹堪折，不觉横条压帽低。
寓龙湾清明日同张明宇踏青思乡
作者：朱大启
朝代：明
体裁：七言绝句

登临徙倚总关情，归卧空斋鸠对鸣。密雨吹风灯欲暗，不堪清夜踏歌声。
游马城神台寺
作者：朱大启
朝代：明
体裁：五言律诗

白云看不尽，迤逦到神台。路踏千松入，碑残一藓开。廊风惊鸽起，山雨报僧回。坐久生幽思，名心半已灰。
经海印废寺
作者：朱大启
朝代：明
体裁：五言绝句

我行海子桥，不见镜光阁。惟有青莲花，凉风吹又落。
自信州还贵溪
作者：朱大启
朝代：明
体裁：五言绝句

小艇恰容膝，轻帆下溜滩。忽闻津吏语，斜月挂江干。
题集影阁
作者：朱大启
朝代：明
体裁：七言绝句

朱槛临流映碧天，参差竹树落霞边。隔溪倒插峰头月，一枕残书抱影眠。
黄岩道中
作者：朱大启
朝代：明
体裁：七言绝句

万树梨云白满山，桃花几点破红颜。春风尽日黄岩里，数遍峰头不肯还。
再别沈嘉则得多字
作者：朱大英
朝代：明
体裁：七言律诗

殷勤子夜动悲歌，海内同心近若何。慷慨樽前同击筑，凄凉江上一披蓑。美人有佩遗兰芷，狂客无言醉绮罗。明日萧萧黄叶路，青山马首白云多。
冬日莫云卿斋中社会得南字
作者：朱大英
朝代：明
体裁：五言排律

杰士纡名驾，龙门驻驷骖。高怀倾满座，玄度湛澄潭。晏岁芳盟密，虚斋霁色涵。菊馀寒砌媚，芸积古书馣。序朔风生北，阳回晷渐南。露葵烹紫蕨，霜果荐黄柑。兴尽金壶醑，机忘玉屑谈。才华称彦倩，名理说瞿昙。有客誇能七，留欢共惜三。忘年开雅社，竟日纵玄探。椽烛宵堪秉，严城引去幨。
初九夜东岳祠庭中露坐迟淳儿同诸子较艺
作者：朱大英
朝代：明
体裁：五言律诗

片月挂高城，荒祠坐二更。渐闻天籁发，那有夜珠明。静柝依寒漏，疏钟送远声。露深檐瓦白，清冷不胜情。
初八夜见月与淳儿同坐忆季子洽
作者：朱大英
朝代：明
体裁：五言律诗

秋月信凄清，秋容在晚晴。客中荒市酒，愁里故园情。浦上枫林薄，淮南桂影生。相思渺天末，对酒忆寒檠。
观潮憩海岸小山垂钓
作者：朱大英
朝代：明
体裁：古风

海畔有盘石，宛似濠梁浔。垂钓西风里，秋水清我心。盈盈照白发，宁知沧海深。下有负山鳌，上有抟风禽。天地信寥廓，浮生憩一岑。海门潮暗生，三山亦浮沉。白鸥期不来，野老閒登临。方壶与员峤，一水亦可寻。惜无凌空翼，何以披我襟。日落秋气佳，归理无弦琴。
和家弟韵
作者：朱大韶
朝代：明
体裁：七言律诗

延阁临湖览眺初，翛然自是硕人居。拖金不羡朝端侣，鼓楫聊为泽畔渔。万柳凝烟新雨后，九山排闼晚风初。共知皮陆传诗草，雅胜文园赋子虚。
从军行
作者：朱妙端
朝代：明
体裁：五言律诗

束发从飞将，长驱下玉关。秋霜明宝剑，朔雪拥雕鞍。晓角边城苦，悲笳旅梦残。何时净疆埸，歌吹入长安。
吹箫士女
作者：朱妙端
朝代：明
体裁：七言绝句

侍寝昭阳下直回，红蕉花底独徘徊。凤箫偷得梨园谱，閒向深宫奏落梅。
客中偶成
作者：朱妙端
朝代：明
体裁：五言律诗

异乡久为客，风雨阻归程。远岸数峰碧，孤舟一叶轻。篷窗残烛在，烟树早鸦鸣。坐待东方曙，依稀见海城。
平望舟中即事
作者：朱妙端
朝代：明
体裁：五言律诗

独坐篷■下，挑灯忆别离。旋沽平望酒，细咏鲁公诗。远寺钟声动，孤村月上迟。含愁缄尺素，慰我北堂思。
春蚕
作者：朱妙端
朝代：明
体裁：七言绝句

桃花落尽日初长，陌上雨晴桑叶黄。拜罢三姑祭蚕室，渐笼温火暖蚕房。
染甲
作者：朱妙端
朝代：明
体裁：七言绝句

金盘和露捣晴霞，红透纤纤玉笋芽。翠袖笼香理瑶瑟，绿阴新绽海棠花。
柳枝词
作者：朱妙端
朝代：明
体裁：词

楼外春风吹柳枝，枝头新月斗蛾眉。绿阴留待昏鸦宿，莫折长条赠别离。
湖曲
作者：朱妙端
朝代：明
体裁：七言律诗

湖光山色映柴扉，茅屋疏篱客到稀。閒摘松花酿春酒，旋裁荷叶制秋衣。红分夜火明书屋，绿涨晴波没钓矶。惟有溪头双白鸟，朝朝相对亦忘机。
病中作
作者：朱妙端
朝代：明
体裁：七言绝句

夜剔寒灯梦不成，拥衾危坐到三更。不知何处吹羌笛，落尽梅花月满城。
白门怀古
作者：朱妙端
朝代：明
体裁：古风

炎精已熄兵戈起，汉苑青青草千里。长安日晚歌布乎，金刀血染权臣死。奉先本非王佐才，忠言弃斥成嫌猜。区区岂是老瞒敌，孤城坐守真堪哀。白门已下身将戮，摇尾求生尚何欲。座上应无大耳公，鸱鸮又啄奸雄肉。扁舟我来事已非，登临怀古徒伤悲。凄凉遗迹不可问，荒烟落日号狐狸。
竹枝词二首·其一
作者：朱妙端
朝代：明
体裁：词

西子湖头卖酒家，春风摇荡酒旗斜。行人沽酒唱歌去，踏碎满堤山杏花。
读鹦鹉赋作
作者：朱妙端
朝代：明
体裁：古风

谁云祢正平，刚傲而慢侮。载读鹦鹉赋，忠诚照千古。清音悲且和，羁愁益凄楚。阿瞒肆枭雄，直视何足数。黄祖驽下材，焉能与君伍。玉碎真可嗟，珠沉竟何补。凤鸟揽德辉，贤人相时辅。天地正昏蒙，君祸良自取。不见商山翁，深藏避豺虎。
采莲曲
作者：朱妙端
朝代：明
体裁：古风

五月薰风至，轻舟出南浦。不爱莲花红，惟采莲菂苦。君去不思家，妾愁如乱麻。红颜易憔悴，惆怅不如花。
采莲曲
作者：朱妙端
朝代：明
体裁：五言绝句

采莲复采莲，水深清见藕。欲折红芳枝，绿刺伤侬手。
题探梅图
作者：朱妙端
朝代：明
体裁：七言律诗

一筇秋老踏苍苔，为有南枝绕径开。小涧风轻歌影瘦，孤山云暮冷香来。寻诗曾共巡檐笑，问酒还同步月回。今日重过几惆怅，翠禽啼处独徘徊。
题明因尼寺陈后主所建
作者：朱妙端
朝代：明
体裁：七言律诗

六代兴亡似掷梭，空留尼寺傍山阿。残碑犹识金仙事，国破谁传玉树歌。绕屋烟霞供笑语，一龛灯火隔松萝。由来陵谷皆迁变，湖水依然自绿波。
与丽文出郭访友
作者：朱存理
朝代：明

春风反道日鸣驺，坐有书声自满楼。冻雪生寒光照几，晴晖迎爽影侵眸。一杯会合方开岁，十里暌违已隔秋。与客醉归还唤渡，不妨惊起水中鸥。
九日
作者：朱存理
朝代：明

松下行行二三子，书声白昼草堂开。老夫把卷仍自读，旧雨到门今不来。苔石无尘棋局在，莎汀有水钓船回。秋风篱落偏萧索，独嗅寒花持酒杯。
人日即事
作者：朱存理
朝代：明

新雪生寒晓欲消，河冰渐解晚生潮。庭禽初哢先闻鹊，园卉将萌未及蕉。故事题诗聊岁岁，野人行乐自朝朝。从渠寂寞如颜巷，漫有春风酒一瓢。
僦松轩避暑漫兴
作者：朱存理
朝代：明

溪南借我双松树，六月虚堂面水开。松下清吟成漫兴，酒边凉雨洗炎埃。一声老鹤月中听，万里秋涛天外来。自把残书堪卧读，先令童子扫莓苔。
元日谢吴南夫编修见过
作者：朱存理
朝代：明

河冰结未泮，寒冱连新正。条风自东来，草木当春萌。尚阻不通楫，散策循郊行。内翰忽枉驾，晚归不及迎。于焉坐深恨，终夕难为情。能以贵下贱，蓬荜生光荣。
垂虹桥送戴明甫归休宁
作者：朱存理
朝代：明

新安十日程，足为千里游。江湖志汗漫，杖剑气横秋。昨逢阿戎与之语，知君楚尾与吴头。不须琵琶浔阳郭，泊此书画沧江舟。飘然明发向何许，长笛一声黄鹤楼。宝带秋波启别筵，垂虹晚日送行船。白云似与越山隔，明日还同吴地悬。后夜相思各杯酒，来年重会剩诗篇。殷勤再写桥头景，江冷丹枫岁莫天。
宿光福寺
作者：朱存理
朝代：明

短策行行一里余，松林过雨步徐徐。半泓墨沼窥遗迹，数仞龟峰望远墟。石磴夏凉青荔合，山扉昼寂绿蕉舒。夕阳突兀浮图影，送目长天罨画如。
寄华西楼
作者：朱存理
朝代：明

几年宿别梦相牵，乘兴寻君晓放船。不使三叉顿。
寄吕太常
作者：朱存理
朝代：明

根柢词林信有源，太常清秩自殊恩。朝端接迹曾班鹭，门外重湖旧姓鸳。四座倾怀同北海，百篇得体陋西昆。欲从翰墨淋漓处，一纸千金未足论。
支硎山再送文交木太守
作者：朱存理
朝代：明

崇岭达深邃，芳漪激寒泉。言寻支公踪，阅历成千年。鹤飞远青冥，有亭尚岿然。草木属孟夏，山水尤清妍。祖饯此云再，广林启长筵。
松下迟杨君谦不至二首
作者：朱存理
朝代：明

松下欹眠客不来，乘凉起坐一衔杯。书声聒耳杂松籁，白昼满天风雨猜。松下翻书坐石床，书鱼晴落砚波凉。须臾月出照书上，历历蝇头字几行。
松下迟杨君谦不至二首·其一
作者：朱存理
朝代：明

松下欹眠客不来，乘凉起坐一衔杯。书声聒耳杂松籁，白昼满天风雨猜。
松下迟杨君谦不至二首·其二
作者：朱存理
朝代：明

松下翻书坐石床，书鱼晴落砚波凉。须臾月出照书上，历历蝇头字几行。
泛吴江
作者：朱存理
朝代：明

一帆风便到吴江，江上飞来白鸟双。舟子饭时吾梦觉，起看新月坐篷窗。
虎丘陈公楼
作者：朱存理
朝代：明

芳春择胜作山游，再过山中已杪秋。岩菊有花撩客醉，野人无事为僧留。郡中白傅开新路，池上陈公筑旧楼。今古悠悠谈麈外，吸泉聊自润诗喉。
贺肤庵先生致仕
作者：朱存理
朝代：明

肤翁家近匏翁家，二老风流世并誇。归已一人今白发，门无五柳自黄花。山林日月为诗社，霄汉星辰远钓槎。莫谓草玄终寂寞，还来旧雨有侯芭。
送叙州太守吴惟谦
作者：朱存理
朝代：明

柳暗金阊春未晴，叙南太守欲宵征。哦诗西日方成句，借笠东家拟饯行。笋苦曾闻涪老赋，荔红遥想僰人迎。莫言万里为遐郡，须信文翁政有成。
银杯联句
作者：朱存理
朝代：明

新成此银杯，亟与佳客饮。咸称量不及，共讶深何甚。蛤唇自妙斲，菊瓣特精锓。器容见弘度，制美出高品。周流爱危擎，传观劳谛审。巨哉真强呼，陶然方觅寝。将酌更濯泉，欲劝先敛衽。莫嫌鱼菜薄，须念风日凛。载浮乃不辞，言归还数禀。酌难壁弃馀，逊若袖翻沈。呈筵已起畏，到口先生噤。子其俟能者，藏诸姑袭锦。
题沈石田画安老亭卷
作者：朱存理
朝代：明

江湖寥阔竟谁之，短疏徒令费我辞。若以能存鹘等帖，也知足办草堂资。尘中两足未得憩，林下一亭何不宜。缥卷展来聊塞白，落成还许再留诗。
题白鹤观道士瑩斋号
作者：朱存理
朝代：明

瑩然有色出孚尹，举世相看总贱珉。白鹤幽栖能脱迹，黄冠清梦不沾尘。云根瑶草千山晓，月底璚花一室春。对酒长吟苏武慢，其人如玉合仙真。
题白鹤观道士莹斋号
作者：朱存理
朝代：明
体裁：七言律诗

莹然有色出孚尹，举世相看总贱珉。白鹤幽栖能脱迹，黄冠清梦不沾尘。云根瑶草千山晓，月底璚花一室春。对酒长吟苏武慢，其人如玉合仙真。
出猎图
作者：朱孟德
朝代：明
体裁：古风

秋高绝塞苜蓿死，飒飒西风吹马耳。山前猎骑耀戎装，布列沙场平似砥。草枯食实马臕肥，风折筋胶劲弧矢。旌旄斜捲断霞明，战袍乱簇团花紫。揽辔峨然意且閒，导前顾后遥相指。勒马回头审视馀，雕弓满引双鸿起。
寄西溪李季衡
作者：朱孟德
朝代：明
体裁：七言律诗

不到西溪已半年，孤情每自绕君前。莓苔色冷寻花径，杨柳阴閒载酒船。岂乏琴书消夏日，已多稌黍满秋田。悬知别后幽栖意，欲谢逢迎独草玄。
西夏寒食遣兴
作者：朱孟德
朝代：明

春空云淡禁烟中，冷落那堪客里逢。
饭煮青精颜固好，杯传蓝尾习能同。
锦销文杏枝头雨，雪卷棠梨树底风。
往事慢思魂欲断，不堪回首贺兰东。
九峰寺
作者：朱孟烷
朝代：明
体裁：五言律诗

细路千盘迥，高峰九叠奇。松阴深入寺，泉脉远通池。云锁禅楼室，岩镌御制碑。来游乘暇日，林下尽幽期。
大别山歌
作者：朱孟烷
朝代：明
体裁：古风

名山钟秀自天开，岿然盘礡江之隗。汉水西来出其下，江流东合涛声回。江汉滔滔南国纪，万里朝宗自兹始。秋兴亭前晚黛浓，郎官湖上朝烟紫。紫翠虽无千万重，蜿蜒远势如游龙。奠安永壮雄藩域，疏凿曾经神禹踪。圣功每自遗编见，秀色今看在郊甸。岩柯何处柏森森，古木苍烟拥台殿。
和答正甫
作者：朱孟震
朝代：明
体裁：五言律诗

幽意苦不惬，清欢良未期。如何汾水上，忽枉故人诗。芳草王孙路，朱华帝子池。相思隔年岁，河汉正高垂。
春日金沙寺访罗孝廉元我
作者：朱孟震
朝代：明
体裁：七言律诗

春水金沙是旧游，春风黄鸟况相求。马啼一径穿云入，花气千林带雨浮。词客雄文巴蜀檄，故人清兴剡溪舟。草堂踪迹今犹昔，好为狂夫十日留。
谒张桓侯庙
作者：朱孟震
朝代：明
体裁：七言律诗

英姿飒爽气雄哉，恍惚晴霄风雨来。一代君臣元伯仲，千秋祠庙倚崔嵬。乾坤已限三分业，熊虎空怀上将才。正是云安春月夜，杜鹃啼彻不胜哀。
题宛平李明府古墨斋
作者：朱孟震
朝代：明
体裁：古风

吁嗟乎，云麾将军毅且武，一剑开元静鼙鼓。身后勋名一丈碑，北海笔锋雄万古。逸势飞腾熊虎愁，寒光历乱蛟龙舞。真迹流传数百年，何事幽州委榛莽。斑斑那遣侵土花，摧颓犹解支黉宇。护持神物春复秋，往往精灵泣风雨。青鞋布袜过者谁，披寻卲南真良苦。仙李云仍得宛平，耽书嗜古识其精。万牛辇致不遗力，珠斗恍惚回光明。树之高斋颜古墨，奔走好事声喧轰。由来至宝不终秘，天意若待人工并。青毡尔况还故物，白璧谁复窥连城？君不见刘柱史，片石蒲城亦如此。铁叶银钩照大河，彻天古色今犹紫。显晦升沉各有时，异人先后两争奇。好将物态观人理，听我长歌古墨诗。
庄王碑诗
作者：朱季堄
朝代：明
体裁：四言诗

懿我楚国，王祖肇封。爱及王考，帝训是崇。仰惟帝训，子孙矩度。保国安民，式由皇路。启之承之，念兹在兹。宜我家国，世济光熙。江汉朝宗，藩翰攸峙。天监厥衷，用锡我类。闵予小子，嗣守家邦。允怀继述，夙夜匪遑。峨峨昭园，庄园在侧。穹碑有辞，用示无极。
昭王碑诗
作者：朱季堄
朝代：明
体裁：四言诗

高皇奉天，大正四海。肃肃昭王，维皇之子。茫茫江汉，爰初赐履。秉德执诚，以绥以理。温温靖恭，翼翼小心。惟孝颛颛，惟忠湛湛。临下惟和，莅众惟钦。允文允武，如玉如金。奕奕楚邦，实奠南纪。时叙物丰，风厚俗美。瑶琨在园，帝嘉其贤。民受厥祉，毖祀有虔。呜呼祖考，陟降在天。锡监垂祚，裕我后昆。
衡山
作者：朱季堄
朝代：明
体裁：古风

衡山高峨峨，盘根几百里。危峰插层霄，巨岳奠南纪。空中紫盖峰，有若芙容蕊。欲泛洞庭舟，潇湘正秋水。
峡山飞来寺
作者：朱学成
朝代：明

鼓棹禺山峡，徘徊十九峰。云间巢翡翠，天外插芙蓉。酒泛清溪月，琴翻两岸松。奇踪随地觅，郁郁彩云封。
飞来寺
作者：朱学曾
朝代：明

峡山古寺栖云顶，传说飞来信有无。风籁松涛天外接，鸟啼猿啸月明孤。百年地僻尘嚣迥，六月江深暑气徂。应我忧时心独拙，暂逢幽赏莫踟蹰。
仙源次韩春坊韵
作者：朱学熙
朝代：明

泠泠韵玉泻云根，万点琼珠溅墨痕。瀛海仙人同载笔，桃花宁问武陵源。
化乐台诗
作者：朱学熙
朝代：明

说到生公讲后经，蛟龙夜出石潭听。骊珠正照维高室，优钵花开兰叶青。
山晖堂
作者：朱学熙
朝代：明

真宰不绝秘，山堂开绝壁。怀哉诸名贤，明月酬空碧。天风下瑶台，满地云狼籍。
度灵羊峡
作者：朱学熙
朝代：明

浦帆贪利涉，乘夜度灵羊。欲雨云情重，看山客思忙。数声寒狖啸，两岸春花香。瞬息崧台道，诸峰接渺茫。
开自石室归舟中阻雨不得发
作者：朱学熙
朝代：明

夕阳不可住，回首隔仙凡。齿漱端溪水，诗留副巉岩。涛欺将塌岸，雨阻欲归帆。点检游山具，苍云满碧衫。
栎社
作者：朱学熙
朝代：明
体裁：古风

远自罗浮巅，弭棹返凝碧。有木卷且樛，高可百馀尺。托生名山阿，结根古磐石。岁寒积风烟，可屈不可易。垂垂广亩阴，匠石不察识。不为明堂用，遂免斧斤戚。抚尔兴长谣，托尔施枕席。处夫不才间，尔真吾友籍。
水月宫
作者：朱学熙
朝代：明

为探灵嚣迹，先寻水月宫。慧香连斗极，花雨漫瑶空。犬吠白云外，僧禅翠霭中。十年迷下界，聊此息微躬。
流香桥
作者：朱学熙
朝代：明

碧桃临水影红绡，一阵风回花气飘。峡口月明仙驭返，玉笙吹过第三桥。
清音楼又次苏东坡韵
作者：朱学熙
朝代：明

青天倚双壁，中流划一湾。谁言尚人境，宛尔清心颜。独忆山中人，去去何时还。花迷采药径，月冷封云关。惜哉时不与，何以答名山。结椽飞涧外，薙茅乱石间。敢云殚心力，大运终循环。眷言发浩叹，银涛生翠鬟。
狮子石
作者：朱学熙
朝代：明
体裁：古风

既不射为虎，又不叱为羊。遂化为狮子，据此山之阳。何不往兜率，一吼醒迷方。会挟广成辈，煮为五岳粮。
眺虚岩
作者：朱学熙
朝代：明

远峡观难远，斯言何太讹。眺虚岩际望，直北见黄河。但闻笙鹤音，迥与尘凡隔。横玉弄寒云，万里天一碧。
眺虚岩·其一
作者：朱学熙
朝代：明

远峡观难远，斯言何太讹。眺虚岩际望，直北见黄河。
眺虚岩·其二
作者：朱学熙
朝代：明
体裁：五言绝句

但闻笙鹤音，迥与尘凡隔。横玉弄寒云，万里天一碧。
石室山玉虚宫
作者：朱学熙
朝代：明

蹑屐陟孤峰，梯云阁道重。瑶坛千嶂拔，玉笈九霞封。便可邀青鸟，相将访赤松。下方城郭晚，隐隐报疏钟。
苍雪崖
作者：朱学熙
朝代：明

终古藏天巧，于今发地灵。翠凝岚作盖，青转壁为屏。共讶移三岛，何曾倩五丁。泠然骨可蜕，奇绝冠图经。
题十九峰书院诗
作者：朱学熙
朝代：明

人去石坛荒，当春瑶草芳。云连峰作构，磴尽石为房。流辈生何益，名山死不妨。飞泉盟自在，长与泻琳琅。
飞来寺
作者：朱学熙
朝代：明

新晴一度一登攀，无补峡灵真厚颜。海色渐分青壁外，溪声不断绿萝间。何人肯抗尘容卧，有客差同怪石閒。即使招提飞不到，也应奇秘甲名山。
峡山飞来寺
作者：朱学颜
朝代：明

僻径扶萝入，壶中山水佳。阴寒仍五月，飞雪自层崖。酒尽杯盘藉，形忘鹿豕偕。半酣归路晚，洞口绿云埋。
飞来寺
作者：朱学颜
朝代：明

相携直上自吾徒，五月层阴暑欲徂。指顾星辰如可摘，参差云树尽堪图。为园韦氏今蒿藋，好住孙郎事有无。阅历不须重感慨，浊醪应解杖头酤。
阙题
作者：朱守鲁
朝代：明

福地天开胜，飞来事有无。东游蓬岛近，南望海门孤。烟艇应浮月，山灵不病吾。登临休感慨，且进峡江鲈。
夏夜寄怀谢山人时客汾阳
作者：朱安𣵿
朝代：明
体裁：五言律诗

良夜孤清赏，怀君倍黯然。客星一以别，明月几回圆。紫塞云边树，青山雨后天。相思何处写，随意有冰弦。
送冯参将赴陕西
作者：朱安𣵿
朝代：明
体裁：五言律诗

仗钺仍分陕，乘时复请缨。声名归大树，威武重长城。电掣苍龙剑，风翻白虎旌。塞尘当一埽，万里可横行。
送李子和山人游西蜀
作者：朱安𣵿
朝代：明
体裁：五言律诗

论蜀文谁著，风流汉长卿。欲投巴子国，定向锦官城。羸马冲山色，哀猿杂树声。武侯遗庙在，瞻谒重含情。
九日山行
作者：朱完
朝代：明

荒郊重阳极望，霜叶千山尽红。垒垒何人古墓，年年此日悲风。
初春游环谷
作者：朱完
朝代：明

岭南地暖三阳早，春入郊原美芳草。携筇步出郭北门，和风丽日春光好。无客同游唯两儿，大儿矫健能追随。小儿九龄好游嬉，飞扬跋扈挈人衣。旧卜山庄在环谷，峻岭层峦多古木。巉岩怪石出清泉，错落名花间修竹。我来汲水试新茶，团团碧露覆黄芽。甘冽令人清神骨，中泠石井徒尔誇。啜罢低回陇亩侧，指点艰难是稼穑。荒冢松柏易摧残，往事兴亡同叹息。缓步长歌意悠然，家僮随后汲山泉。小者负具力难前，且行且止故迁延。牛羊各散群动息，归望城头日已夕。候门稚子欢相迎，娟娟新月林间出。
山园漫兴
作者：朱完
朝代：明

绕屋桑田百亩，当门松树千株。墙东墙西蝴蝶，山北山南鹧鸪。石上风摇薜荔，花门雨滑苍苔。新蝉响断还续，暮鸟飞去复来。僧来有时鸣磬，客去经旬闭关。夜雨飞泉百道，秋风落落千山。石上流泉饮鹿，云中茅屋鸣鸡。幽人策杖何去，采药菖蒲寺西。性懒逢迎渐少，山深幽趣偏多。呼童移花移石，对酒自酌自歌。
山园漫兴·其一
作者：朱完
朝代：明

绕屋桑田百亩，当门松树千株。墙东墙西蝴蝶，山北山南鹧鸪。
山园漫兴·其三
作者：朱完
朝代：明

僧来有时鸣磬，客去经旬闭关。夜雨飞泉百道，秋风落落千山。
山园漫兴·其二
作者：朱完
朝代：明

石上风摇薜荔，花门雨滑苍苔。新蝉响断还续，暮鸟飞去复来。
山园漫兴·其五
作者：朱完
朝代：明

性懒逢迎渐少，山深幽趣偏多。呼童移花移石，对酒自酌自歌。
山园漫兴·其四
作者：朱完
朝代：明

石上流泉饮鹿，云中茅屋鸣鸡。幽人策杖何去，采药菖蒲寺西。
峡山飞来寺
作者：朱完
朝代：明

传闻中宿寺，今始一登临。雨过前溪合，云连古洞深。猿声纷绝壁，僧梵度疏林。得睹空王宇，因知出世心。
闺怨
作者：朱完
朝代：明

少年轻薄何去，几载音书未通。江头朝朝暮暮，愁中雨雨风风。
滕王阁
作者：朱宗良
朝代：明
体裁：七言律诗

覆槛飞甍古阁雄，疏帘高栋厂天风。彩云尚想霓旌驻，娇鸟如悲翠琯空。江送波涛来浩渺，雨移岩岫入溟濛。丹梯更峙巴山外，词客千秋兴未穷。
玉隆万寿宫
作者：朱宗良
朝代：明
体裁：七言律诗

西山迢递隐仙宫，谁信人间有路通。忽睹楼台苍霭外，似闻鸡犬白云中。石幢苔灭三天字，涧道霜凋百尺枫。灵迹只馀丹井在，清秋吟望意无穷。
苏公祠
作者：朱宗良
朝代：明
体裁：五言律诗

西蜀藏名士，东湖托隐居。野云寒织屦，春雨晓栽蔬。心为踰垣苦，才宁济世疏。悠然江海外，不报故人书。
赠馀无旦并寄胡茂承
作者：朱宗良
朝代：明
体裁：古风

分藩豫章郡，地胜有馀乐。爽气浮云峰，江流带高郭。心赏希良朋，毫素获所托。胡生实燕婉，十载阻京洛。每睹鸿雁宾，永叹远行客。余子璠玙美，抗迹恋丘壑。载诵《招隐篇》，清风振丛薄。
酬罗敬叔
作者：朱宗良
朝代：明
体裁：七言绝句

病里送君游白岳，归来对我惜苍颜。移家只是湖边好，莫问茱萸第几湾。
雨
作者：朱宗良
朝代：明
体裁：七言律诗

触石阴霞北岭遥，逗风寒雨入檐飘。天涯故旧惟孤枕，箧里衣裳祗敝貂。绽雪芦花纷历历，经霜枫叶莽萧萧。还应撼郭涛声急，只怪空江上夜潮。
三门砥柱·其一
作者：朱实昌
朝代：明
体裁：古风

河近山自润，新草如寒露。同舟喜登仙，高坂成伟顾。问俗陕之东，阴阴岂棠树。登山不在急，置足须实路。航河贵识时，风波无竞渡。石屹一柱立，水吼万雷聚。怪哉老君硖，为尔惊良晤。知己寄佳韵，此成登高赋。
三门砥柱·其二
作者：朱实昌
朝代：明
体裁：古风

涉河履平地，对酒莫停斝。三门分水道，万峰失平野。鱼龙变化地，津人谁敢下。舟中岂无酒，酒箸尚难把。有陆莫登舟，言近意偏雅。戒险身不危，知悔过自寡。所赖济川才，撇疑如驶马。山云递晚暝，诗成倦难写。同游知何地，留连不欲舍。
樵阳杂咏
作者：朱实莲
朝代：明

行行溪路采芳荃，古木千章落照边。云里辘轳声不断，几家齐汲九龙泉。
登仲宣楼怀古
作者：朱宠淹
朝代：明
体裁：五言律诗

寻芳践嘉约，乘暇一登楼。野树连云合，清江绕郭流。遗文邺下重，旧井岘山留。洵美开襟地，无妨续胜游。
真人府
作者：朱宪燮
朝代：明
体裁：七言绝句

丛桂嵓幽玉露寒，欲探《鸿宝》忆刘安。云中鸡犬无消息，岁岁青苔护石坛。
梁园
作者：朱家相
朝代：明
体裁：五言律诗

弟子仙踪远，园遗修竹名。绮罗悲异代，宾从想东京。龙岫孤云断，雁池芳草生。秋原望不极，落日重含情。
送冯南雍量移德清尹
作者：朱家相
朝代：明
体裁：五言律诗

炎海怜孤愤，临溪喜量移。才非黄绶吏，望重白云司。桂枻渺然去，春江空所思。云霄飞舄近，遮莫数归期。
阙题·其一
作者：朱家祯
朝代：明

舍舟登名山，名山何崒嵂。千林觱篥鸣，两岸芙蓉出。江空钓石悬，贡犀金锁失。珠树长丹房，榴花秘瑶室。帝子久不归，妖猿寻故匹。独扪壁上萝，笑采松间实。行逢一老僧，引我礼仙佛。飞泉进苦茗，磨崖以短述。
阙题·其二
作者：朱家祯
朝代：明

孤亭吟罢听疏钟，野景翻怜杖履慵。树木密能巢鹤鹊，江潭深自隐鱼龙。法门谩说三千界，福地相传十九峰。杯酒陶然吾半醉，百年休问此浮踪。
雨中感怀
作者：朱察卿
朝代：明
体裁：古风

春雨久不歇，春寒恋衣裳。驷马断委巷，蜗牛蠹空墙。卧读感旧篇，恻恻各悲伤。人生贵适意，所就何短长。屠狗足成名，豢龙终亦亡。虎鞟腐泥沙，茧丝成文章。物理有盈亏，人情空较量。不如典春衣，沽酒浇吾肠。
登仲宣楼怀古
作者：朱寵𤃆
朝代：明
体裁：五言律诗

忆昔登楼日，天涯事转违。计依刘表得，书授蔡邕稀。南国方羁旅，西京未解围。秦川空在眼，公子乃忘归。
绝句
作者：朱岐凤
朝代：明

江面微风泻浪开，鸟声啼过钓鱼台。暖雨故作桃花雨，一片阴从柳来。
上杨指挥将军
作者：朱希晦
朝代：明
体裁：五言律诗

圣主登宸极，奎躔烂远天。新开丹凤诏，瑞纪赤乌年。山野搜遗逸，朝廷集俊贤。老农还喜剧，买犊事春田。
上陈员外
作者：朱希晦
朝代：明
体裁：古风

荆山郁嵯峨，屹立高摩空。光辉韫奇璞，瑞气成白虹。草木借馀润，飞雨青濛濛。悬知有至宝，追琢烦良工。连城未易酬，美价璠玙同。行将献天子，持入光明宫。
与夏彦伯
作者：朱希晦
朝代：明
体裁：七言律诗

白首相闻非一日，青春倾盖动兼旬。艰难总为泛舟役，羁旅乃得连床亲。凤凰叫月箫台夜，蛟蜃翻云玉溜春。此别何时重会面，不堪回首隔风尘。
义鹘行
作者：朱希晦
朝代：明
体裁：古风

林深结暝色，苍翠摇烟霏。维时春夏交，众鸟巢高枝。于中有双鹳，卵育常及时。舂锄亦有托，旦夕欣相依。雄飞远求食，雌来哺其儿。啁啾聒人耳，坐厌腥风吹。群雏半黄口，翅短争习飞。间或遭弹射，滋味焉足奇。弱者强之食，感慨徒伤悲。海鹰何从来，鸷猛一何酷。骞腾复盘旋，意欲喂饥腹。老拳不空施，利嘴贪食肉。鹳兮善护巢，飞鸣急驱逐。鹰兮虽善扬，饕馋岂知足。鸟雏赖生全，脱祸免茶毒。扶弱在抑强，足以厉风俗。岂不见兄弟怒阋墙，夫妻雠反目。恤怜当救灾，敦姻须睦族。禽鸟尚急义，人情何反覆。吾言非箴规，履行宜自勖。
九日
作者：朱希晦
朝代：明
体裁：七言律诗

秋晚林皋木叶飞，凉风袅袅雁南归。自惭席上著乌帽，不见门前来白衣。瓮满香云醅酒熟，盘飞红雪鲙鲈肥。兴来随处堪行乐，何必佩萸登翠微。
书怀呈同志
作者：朱希晦
朝代：明
体裁：七言律诗

今古浮荣不足论，一生旅寓任乾坤。轮囷谩长千年木，濩落还成五石樽。谁复挂冠辞汉阙，客多鼓瑟向齐门。野人自信无机事，年老何妨且灌园。
予伤时不古知老将至叹息成诗呈诸同志
作者：朱希晦
朝代：明
体裁：七言律诗

泾水何曾混渭流，心忘宠辱自无忧。底须老执扬雄戟，且复閒寻范蠡舟。不见越裳来白雉，徒闻蜀岭过金牛。由来感慨关人事，回首春风忆旧游。
云山僧
作者：朱希晦
朝代：明
体裁：六言诗

树暝烟生绝壁，瀑流雨洒虚潭。他日来寻懒瓒，枯禅还许同参。
云山僧舍
作者：朱希晦
朝代：明
体裁：七言绝句

千山万水一枝筇，身在烟霞第几重。最好雁边秋色净，倚天空翠出芙蓉。
伤时
作者：朱希晦
朝代：明
体裁：五言律诗

叹息王纲废，由来战伐频。周墟半禾黍，秦籍总灰尘。凤去云霄暮，鸡鸣风雨晨。至今流渭水，空忆钓鱼人。
伤时
作者：朱希晦
朝代：明
体裁：七言律诗

流年华发两相催，眼底烟尘郁不开。太息有人趋玉食，可怜无地筑金台。城边向晚黄狐立，海外何年白雉来。万事何如一醉好，且须洗盏酌春醅。
依韵奉谢原礼先生
作者：朱希晦
朝代：明
体裁：七言律诗

枕溪住处溪水深，竹树云屯青满林。摩诘诗为有声画，渊明趣在无弦琴。鹓鸾冲霄五彩翮，骐驎伏枥千里心。雄篇赠我细把玩，光价岂止双南金。
倚韵自况呈金敬德
作者：朱希晦
朝代：明
体裁：七言律诗

顾我衰颜肯再妍，白驹过隙叹流年。山中剩有诛茅地，洲上宁无种橘田。天姥遥连双阙下，蓬莱祇在五云边。老夫不识神仙术，且解荷衣枕石眠。
借韵简叔向陈先生
作者：朱希晦
朝代：明
体裁：五言排律

干戈寻满地，愁杀杜陵人。云蔽青霄日，风扬碧海尘。积骸腥血满，飞檄羽毛新。倦坐凭乌几，长吟岸白纶。拥麾思宿将，伏阙忆忠臣。何日枭群寇，馀波泽四民。朝廷安反侧，草莽足容身。会见祠郊庙，歌诗荐白麟。
写怀
作者：朱希晦
朝代：明

人生有定分，胡为乱天常。尺土乃培塿，散樗非栋梁。观鱼慕庄子，御马思王良。丈夫贵知己，郁郁徒自伤。野老何愚庸，团形从大块。林居玩清景，悠然与心会。佳菊没榛丛，幽兰伍萧艾。岁晚冰霰交，见之徒感慨。
写怀
作者：朱希晦
朝代：明
体裁：古风

巢居不厌客，况乃佳客至。撷蔬荐浊醪，谈经得真趣。归云度遥岑，斜日在高树。对饮须尽欢，何时复相遇。人生能几何，行乐贵适意。不见萍与蓬，飘飘无定处。搔首仍踟蹰，临风发长喟。
写怀
作者：朱希晦
朝代：明
体裁：五言律诗

急景催人老，能令鬓有霜。清时思俊杰，拔萃愧材良。鹏鴳自高下，鹤凫终短长。山窗读书罢，静坐一炉香。
写怀
作者：朱希晦
朝代：明
体裁：五言律诗

试拂青萍剑，频衔白玉杯。容颜不再好，笑口几时开。水满鱼儿出，泥香燕子来。江山千古意，临眺重徘徊。
写怀·其一
作者：朱希晦
朝代：明
体裁：古风

人生有定分，胡为乱天常。尺土乃培塿，散樗非栋梁。观鱼慕庄子，御马思王良。丈夫贵知己，郁郁徒自伤。
写怀·其二
作者：朱希晦
朝代：明
体裁：古风

野老何愚庸，团形从大块。林居玩清景，悠然与心会。佳菊没榛丛，幽兰伍萧艾。岁晚冰霰交，见之徒感慨。
冬雨叹
作者：朱希晦
朝代：明
体裁：古风

癸卯冬十月，海陬气候偏。风南忽风北，寒燠非常年。缊袍御还脱，长箑挥不捐。胡为黄落时，花卉纷争妍。虫鸣应蛰户，虹见饮长川。兼旬苦雾密，暝与痴云连。深泥污后土，行潦凌高原。农夫辍耒耜，劳叹心悁悁。二麦不得种，饥坑讵能填。格斗况未息，中原拥戈鋋。天家重租税，疮痏谁能怜？安得倚天剑，一扫开青天。金乌任腾翥，出自扶桑颠。阳光照六合，此屋俱欢然。
净名寺
作者：朱希晦
朝代：明
体裁：五言律诗

才入清凉境，凭高意豁然。山横烟簇簇，溜滴雨涓涓。静坐维摩室，微参达磨禅。秦名人已远，遗像阅千年。
刘休休病起
作者：朱希晦
朝代：明
体裁：七言律诗

买得南山为卜居，青松绿竹荫吾庐。日长门外堪罗雀，水满溪头好钓鱼。脱粟饱时过禁脔，杖藜行处当安车。家僮忽报长须至，喜接平安一纸书。
别云山老禅
作者：朱希晦
朝代：明
体裁：七言律诗

风流老禅思不羁，悠然邂逅川水湄。谩笑支郎爱神骏，素闻玄度能工诗。天关九重守虎豹，江海万倾生蛟螭。枣大如瓜信可食，何时径往寻安期。
别渊上人
作者：朱希晦
朝代：明
体裁：七言律诗

鼎食何如饱蕨薇，由来富贵履危机。鹤凫依旧自长短，鹿马至今谁是非。每好问奇兼醉酒，那堪惜别更留衣。人生聚散知何处，风送秋云一片飞。
卧云卷为陈去题
作者：朱希晦
朝代：明
体裁：古风

吾闻神仙人，中有希夷子。冥栖华山颠，高卧白云里。
叹世
作者：朱希晦
朝代：明
体裁：古风

乾坤一开辟，日月常往来。朱颜不再好，白发专相催。旷视藐万古，荣名安在哉。遁世有馀乐，何必求蓬莱。
呈丹霞老禅
作者：朱希晦
朝代：明
体裁：七言律诗

一蓑风雨一渔竿，家近梅花涉水滩。投报已无青玉案，驻颜宁有紫金丹。庞公老去独耕岘，李愿从来久隐盘。自古山林有遗逸，敢将名字动天官。
呈浦云赵修撰
作者：朱希晦
朝代：明
体裁：七言律诗

忆昔承恩入禁闱，儒林便觉有光辉。九重旭日开金殿，五色春云照锦衣。庠序人思三老去，都门祖饯二疏归。归耕幸喜身康健，雨足东皋陇麦肥。
和习之郑先生韵
作者：朱希晦
朝代：明
体裁：七言律诗

愧我才疏齿俊髦，也知文物胜弓刀。松边展卷白日静，柳下系舟春水高。自昔襟期同郑老，当今藻鉴失山涛。凭谁说与观风使，要活疲民去吏饕。
和包原彬韵
作者：朱希晦
朝代：明
体裁：五言排律

旅食京华日，莺啼上苑春。鲁连惟仗义，范叔不辞贫。绝域来龙马，清时出凤麟。襟怀开霁月，谈笑接清尘。沧海三珠树，青霄五色云。酒倾香味别，诗写性情真。吴地追游好，龙山入梦频。烟花如媚客，风雨似留人。男子生何幸，朋交素有因。遥知理归棹，随处觅通津。
和友人韵
作者：朱希晦
朝代：明
体裁：古风

孤桐生高冈，幽兰出深谷。雨露含碧滋，烟霞媚幽独。佩惟楚客纫，琴待良工斲。嗟彼春风前，纷纷艳花木。
和友人韵
作者：朱希晦
朝代：明
体裁：七言律诗

谁能餐玉驻颜光，两鬓都消镜里霜。岂有雄文驱海鳄，恨无长矢射天狼。十年南国风尘满，千古东陵草蔓荒。兴发会应寻范蠡，扁舟散发弄沧浪。
和彦远叶先生韵
作者：朱希晦
朝代：明
体裁：古风

姬周得天下，乱臣才十辈。王纲一解纽，政教何茫昧。宣尼抱麟泣，此意谁能会。从来六籍灰，文风委蒿艾。穷兵尚专征，岂识包桑计。故国悲黍离，日落寒云翳。吾闻昔盛时，蓂荚生尧砌。
和戴文准
作者：朱希晦
朝代：明
体裁：古风

材重椅桐价璧瑜，山川清气孕魁奇。谈经夺席输年少，独步当今更有谁。君如局促辕下驹，平生志气壮万夫。虞卿穷愁书始著，孟轲好辨言非迂。今人虽生古人后，古人岂与今人殊。要吞五车在胸次，取之无尽用有馀。圣贤道脉传不泯，名悬万代日月俱。致君唐虞比稷契，岂但可托六尺孤。文风远扬起颓俗，才行杰出称醇儒。我今见君一倾盖，情同鱼水交欢娱。丈夫重义轻富贵，厚颜滥禄非吾徒。却笑扬郎老执戟，一官不徙谁吹嘘。多君韫椟同美玉，不待善价安肯沽。何妨教儿压新酒，长歌且鲙松江鲈。
和李子光韵
作者：朱希晦
朝代：明
体裁：五言律诗

门外客初到，坐闻流水声。看书芸叶乱，醉酒烛花明。夜静河汉白，秋高霜露清。玄心开一笑，诗思忽然生。
和槐堂李先生韵
作者：朱希晦
朝代：明

人生离别将奈何，沧江渺渺山峨峨。山花乱红江水碧，水流花谢春愁多。江山有待故人来，好向春风酌绿醅。啼鸟声中春烂漫，雨香昨夜碧桃开。
和槐堂李先生韵·其一
作者：朱希晦
朝代：明
体裁：七言绝句

人生离别将奈何，沧江渺渺山峨峨。山花乱红江水碧，水流花谢春愁多。
和槐堂李先生韵·其二
作者：朱希晦
朝代：明
体裁：七言绝句

江山有待故人来，好向春风酌绿醅。啼鸟声中春烂漫，雨香昨夜碧桃开。
和渊上人爱松吟
作者：朱希晦
朝代：明
体裁：古风

众木与时谢，孤松自寒色。深根远莫移，老干益堪惜。溪南有馀地，尘外颇幽寂。手种一万枝，心期二千尺。风云歘交会，雨露浸生息。他日此盘桓，清阴覆泉石。
和简叔向陈先生仲谦倪公
作者：朱希晦
朝代：明
体裁：古风

我家雁荡南，啸傲云松下。平生伯牙弦，不恨知音寡。晚交倪与陈，荏苒几寒夏。骐驎日千里，鼓车岂合驾。缅思昌黎公，低头拜东野。文润三峡流，毫端恣挥洒。奋飞既胡越，有怀不可写。新诗来启予，沧江珠盈把。于时月露清，竹叶滟金斝。遗音锵钧韶，古意薄风雅。遥瞻德星聚，烱烱光照夜。汉廷方渴贤，平步登金马。譬如磥砢材，匠石岂云舍。宁为汲黯戆，无效齐王假。披肝见精诚，结舌类喑哑。古来英雄人，起自耕隐者。
和谢一源上人
作者：朱希晦
朝代：明
体裁：古风

道人来蜃江，移席秋夜深。天高明月出，清辉浴波心。道人来雁荡，悬锡青松岑。瀑布落晴雪，烟霏生夕阴。谢公去已远，遗迹谁能寻。讵那宴坐处，千古开禅林。莲宫耸突兀，布地皆黄金。何时一洗耳，试听颖师琴。平生屐几两，亦有山水淫。悬知群鸟中，有此孤凤音。行当谢世事，与子同浮沉。
和谢玉堂归老赵修撰
作者：朱希晦
朝代：明
体裁：七言绝句

佳客乘閒访隐居，旋沽村酒鲙溪鱼。灯前忽忆十年事，留宿壶山夜读书。
和赵翰林韵
作者：朱希晦
朝代：明
体裁：七言绝句

脱却春衫换酒来，深杯劝客壮怀开。生前万事不如醉，落日乌啼金粟堆。
和韵简天则上人
作者：朱希晦
朝代：明
体裁：七言律诗

凉风袅袅晚秋天，潮落双门缆客船。九陌黄尘蓬鬓底，一篱香露菊花边。故乡鲈鲙牵归思，近砌蛩声搅夜眠。不道分携成远别，几时林下细谈禅。
喜雨
作者：朱希晦
朝代：明
体裁：七言绝句

稻田渴水十日晴，水车踏转如雷鸣。老夫中夜喜不极，睡觉枕前闻雨声。
夏日书怀
作者：朱希晦
朝代：明
体裁：七言律诗

沧江无处不风波，欲理扁舟可奈何。白发生涯人已老，绿阴时节雨偏多。杯倾鹦鹉同谁醉，剑拂蛟龙强自歌。盖世功名非我事，终期结屋卧云萝。
夏日山居
作者：朱希晦
朝代：明
体裁：七言绝句

九衢赫赫涨尘埃，车马憧憧自往来。争似山人忘世念，枕书高卧竹扉开。
大龙湫
作者：朱希晦
朝代：明
体裁：七言律诗

入眼千峰翠作堆，喜寻龙雁窟中来。半崖有日飞晴雪，一壑无云吼怒雷。驻锡已知尊者意，挥毫空想谪仙才。忘归亭下忘归客，手弄潺湲坐碧苔。
失雁
作者：朱希晦
朝代：明
体裁：五言律诗

畜尔经年久，悬知羽翮长。别来应念侣，秋至忽南翔。遽欲摩云汉，能无恋稻粱。更防机事密，罗网不虚张。
客箫台书怀
作者：朱希晦
朝代：明

有客寻幽蹈紫霞，杖藜入竹访仙家。相逢不道春光老，门外溪风落栋花。
客箫台书怀
作者：朱希晦
朝代：明
体裁：七言绝句

有客寻幽蹈紫霞，杖藜入竹访仙家。相逢不道春光老，门外溪风落楝花。
客邸中秋对月
作者：朱希晦
朝代：明
体裁：古风

去年中秋秋月圆，浩歌对酒清无眠。烟霏灭尽人境寂，仰看明月悬中天。今年客里中秋月，静挹金波更清绝。可怜有月客无酒，不照欢娱照离别。夜阑淅淅西风凉，月中老桂吹天香。悠然长啸动归兴，坐久零露沾衣裳。浮世悲欢何足数，庾楼赤壁俱尘土。风流已往明月来，山色江声自今古。
寄习之郑先生
作者：朱希晦
朝代：明
体裁：七言律诗

人生异路分云泥，山尊酒绿思同携。雪色上头老冉冉，风声落叶凉凄凄。南阳深处尚龙卧，北荡空山惟雁啼。何日相期游汗漫，手弄白日凌丹梯。
寄云山寺僧人草堂
作者：朱希晦
朝代：明
体裁：古风

白云深羃羃，青山郁峨峨。道人无住著，奈此青山何。山中草堂花映户，禅味由来最清苦。嗟予寥落徒相思，身绊尘缘乃远阻。李邺侯，懒瓒公，平生道气长塞胸。法中老将人中雄，曾翻砚水作玄雨，号令神物驱蛟龙。朅来谈笑九天上，坐使六合生华风。苍生戢戢俱在甄陶中，公今顾我如有意，会飞杖锡凌苍空。
寄友
作者：朱希晦
朝代：明
体裁：七言绝句

不道愁中生白发，也知客里对黄花。凄凉正是陶元亮，有酒无钱何处赊。
寄周廷石
作者：朱希晦
朝代：明
体裁：七言律诗

门外曾无长者车，一身奔走岂安居。谁怜杜老常为客，我怪洪乔不寄书。烟色春归杨柳底，雨香红入杏花初。溪山咫尺风尘隔，却忆情人会面疏。
寄天则上人
作者：朱希晦
朝代：明
体裁：七言绝句

老年衰病药相扶，岂有神仙碧玉壶。睡起不知春雨过，半畦佳菊没榛芜。
寄天宁方丈
作者：朱希晦
朝代：明
体裁：七言律诗

霜树萧萧万叶丹，谁怜倦客尚江干。性情每向诗中写，勋业何须镜里看。万里江山秋月老，一天星斗夜光寒。近来满目多荆棘，始信人间行路艰。
寄无际老禅
作者：朱希晦
朝代：明
体裁：五言律诗

万事不挂服，把茅还盖头。林深从鹿卧，海阔任鸥浮。圆泽三生契，曹溪一宿留。我牵尘业在，衰白总成休。
寄李适庵陈叔向二先生
作者：朱希晦
朝代：明
体裁：七言律诗

中年作恶不胜情，无复芳尊酒共倾。老我韶华如逝水，多君诗律似长城。江东千里暮云合，池上几回春草生。想见凭阑亦清绝，阴阴绿树有啼莺。
寄适庵李先生
作者：朱希晦
朝代：明
体裁：七言律诗

九衢辙迹黄尘满，一隙驹阴白日过。俗事绊人清兴少，山尊留客好怀多。悬知李白偏能赋，却羡秦青最善歌。自古荣名身外事，耕云只合老岩阿。
寒江独钓
作者：朱希晦
朝代：明
体裁：六言诗

翠壁寒云淡薄，沧江老树萧疏。输与扁舟渔父，一生意钓忘鱼。
寓兴
作者：朱希晦
朝代：明

乾坤一旅亭，大梦几时醒。白发无情极，春来不再青。山中无别事，诗酒作生涯。鬓雪空催老，何由驻日车。山寺钟声歇，夫寒睡起迟。敲冰添砚水，发兴写新诗。风尘犹澒洞，江海转深沉。不作乘桴兴，徒怀击楫心。
寓兴
作者：朱希晦
朝代：明
体裁：七言律诗

白发园丁喜种园，谩将方法教儿孙。土膏有力须培本，镰铁无情莫刈根。葵藿不堪资鼎食，韭菘粗足媚盘餐。吞腥啄腐今何限，谁识芳鲜味独完。
寓兴·其一
作者：朱希晦
朝代：明
体裁：五言绝句

乾坤一旅亭，大梦几时醒。白发无情极，春来不再青。
寓兴·其三
作者：朱希晦
朝代：明
体裁：五言绝句

山寺钟声歇，夫寒睡起迟。敲冰添砚水，发兴写新诗。
寓兴·其二
作者：朱希晦
朝代：明
体裁：五言绝句

山中无别事，诗酒作生涯。鬓雪空催老，何由驻日车。
寓兴·其四
作者：朱希晦
朝代：明
体裁：五言绝句

风尘犹澒洞，江海转深沉。不作乘桴兴，徒怀击楫心。
山居自况
作者：朱希晦
朝代：明
体裁：古风

嗟予任疏懒，落落负明时。玄发倏已改，素心终不移。焚香读周易，觞酒调朱丝。所乐在冲澹，浮名良可嗤。
幽居漫兴
作者：朱希晦
朝代：明
体裁：七言律诗

地绝尘喧境自宽，溪南山色坐中看。竹吹绿雾沾书帙，花发红云映药栏。常养泰和知气壮，不求徵禄得心安。自从一笑忘鱼后，年老何曾把钓竿。
忧时
作者：朱希晦
朝代：明
体裁：七言律诗

总怜黄鹄久离群，只影孤飞日暮云。淮海十年流战血，楚天万里接妖氛。凄凉王粲登楼赋，感慨相如谕蜀文。自古英雄亦何限，几人戡乱树功勋。
怀古寄友
作者：朱希晦
朝代：明
体裁：七言律诗

昆崙峰顶何巍哉，五城楼阙天中开。坐招洪崖驻羽盖，笑把西母倾霞杯。古今人世一大梦，英雄霸业仍堪哀。铜仙泪潸承露掌，野鸟歌上琅琊台。
悼时
作者：朱希晦
朝代：明
体裁：七言律诗

北风猎猎吹沙尘，天阴雨雪愁杀人。江湖万顷舞蛟蜃，山薮千年藏凤麟。苏卿使节未归汉，商皓采芝先避秦。重华世远不复见，嗟哉风俗何由淳。
感怀
作者：朱希晦
朝代：明
体裁：七言律诗

自笑颓然一老翁，十年奔走鬓飞蓬。中原虎斗干戈满，四海人忧杼轴空。葛亮平生恢复计，汾阳材略中兴功。何当远望舂陵郭，佳气朝来正郁葱。
感时二首
作者：朱希晦
朝代：明

阴霾昏日月，妖气塞乾坤。战血流淮水，音尘隔蓟门。浮荣槐蚁集，丛谤棘蝇喧。欲效东陵隐，终身老种园。触目伤时事，干戈郁未开。百年驰白日，万里涨黄埃。废苑犹花柳，荒城但草莱。登楼作赋罢，不独仲宣哀。
感时二首·其一
作者：朱希晦
朝代：明
体裁：五言律诗

阴霾昏日月，妖气塞乾坤。战血流淮水，音尘隔蓟门。浮荣槐蚁集，丛谤棘蝇喧。欲效东陵隐，终身老种园。
感时二首·其二
作者：朱希晦
朝代：明
体裁：五言律诗

触目伤时事，干戈郁未开。百年驰白日，万里涨黄埃。废苑犹花柳，荒城但草莱。登楼作赋罢，不独仲宣哀。
感秋
作者：朱希晦
朝代：明
体裁：五言律诗

时光随过鸟，身世寄蜉蝣。漠漠江云晚，萧萧塞雨秋。杜陵长恋阙，王粲独登楼。故国今戎马，南征尚未休。
憎鹃
作者：朱希晦
朝代：明
体裁：古风

吾闻反哺乌，至孝有纯德。鸟中比曾参，传诵人皆识。又闻驯化雉，翔集在咫尺。陌上随行车，饮啄自朝夕。嗟尔蜀幸帝，愚暗亡其国。游魂化为鹃，物理固莫测。一身尚羁旅，羽毛亦虚饰。生雏百鸟巢，蝼蚁竟饱食。春风口流血，有恨啼不息。侯门拂笙竽，豪客纷弹射。岂不思南归，奋飞摧短翼。何如雉与乌，飞鸣随所适。
戏简叔向陈先生朋南阮君
作者：朱希晦
朝代：明
体裁：七言绝句

名动竹林惟阮籍，气吞湖海有元龙。相逢一醉思茗饮，细故不留云梦胸。
所思
作者：朱希晦
朝代：明

鹦鹉本聪慧，不与凡鸟同。因以巧言语，何由脱樊笼。百舌复百舌，间关弄春晴。谗臣在君侧，巧语谁为听。门前好杨柳，春风摇绿丝。花飞乱白雪，青春能几时。
所思·其一
作者：朱希晦
朝代：明
体裁：古风

鹦鹉本聪慧，不与凡鸟同。因以巧言语，何由脱樊笼。
所思·其三
作者：朱希晦
朝代：明
体裁：古风

门前好杨柳，春风摇绿丝。花飞乱白雪，青春能几时。
所思·其二
作者：朱希晦
朝代：明
体裁：古风

百舌复百舌，间关弄春晴。谗臣在君侧，巧语谁为听。
排闷简王同善渊上人
作者：朱希晦
朝代：明
体裁：七言律诗

流光过眼已侵寻，富贵何须满坞金。人世自生今日事，朋交不改向时心。管宁老去常乌帽，元亮归来只素琴。记取岁寒同雅操，长松青映柏森森。
时事
作者：朱希晦
朝代：明
体裁：五言律诗

贫病知交态，驱驰愧老身。蓟门深雨雪，淮海暗风尘。虽有楼船将，能无柱石臣。会须安反侧，早晚画麒麟。
时危
作者：朱希晦
朝代：明
体裁：七言律诗

初闻群盗起河北，胡乃流毒江东西。落日空城见烟树，秋风满地喧霜鼙。人忍贪残作蛇豕，畴能愤切诛鲸鲵。中兴自古须将相，济时有策安黔黎。
春日
作者：朱希晦
朝代：明
体裁：五言律诗

春来锄药圃，客去掩柴扃。衰鬓不重绿，好山依旧青。微名空自绊，大梦几时醒。已悟身如寄，乾坤一旅亭。
春日有怀
作者：朱希晦
朝代：明
体裁：七言绝句

无边花柳竞芳春，醉眼看来几度新。今日曲江风景别，落红飞絮正愁人。
春日自况
作者：朱希晦
朝代：明
体裁：五言律诗

江边雨初过，正是踏青时。载酒兴不浅，杖藜行较迟。日阴团碧树，风煖韵黄鹂。与客恣游赏，醉来还赋诗。
春日访友人
作者：朱希晦
朝代：明
体裁：五言律诗

行寻春草径，坐敞白云扉。展席面流水，抱琴看翠微。纷纷浮世改，落落故人稀。尚意陶徵士，柴车日暮归。
春晚感怀寄李广文
作者：朱希晦
朝代：明
体裁：七言律诗

玄发经年半已斑，避喧何计入深山。我无大药能医老，谁有真金肯买閒。三月花开反惹恨，几时酒醒一开颜。别来若有新诗句，好倩邮筒日往还。
月夜放歌
作者：朱希晦
朝代：明
体裁：古风

海云卷尽明月来，天光镜碧无纤埃。啸歌于此兴不浅，美人对坐飞琼杯。碧桃花香夜初静，露滴衣裳怯清冷。安得两翼飞上天，为渠拂拭山河影。乾坤一照越光明，就中杀却妖蟆精。上诉天公契人意，免教朔望生亏盈。玄霜捣成谁可食，好向仙娥问消息。服之到老无饥渴，赢得读书眼常碧。
有感
作者：朱希晦
朝代：明
体裁：古风

君不见千里马，有时困羁靮。不遇九方歅，龙文更谁识。又不见五彩凤，有时铩羽翮。不如鹜与鸡，聚族自争食。人生遭轗轲，俯仰今犹昔。贤有不黔突，圣有不煖席。圣贤尚栖栖，我独何恻恻。但恐白日沉，年光竟虚掷。乾坤等蘧庐，寿命非金石。愿餐不死药，蓬瀛杳难觅。乘化复奚疑，委心任所适。故国遗铜驼，秋风暗荆棘。霸图有兴衰，人事无休息。矫首望归云，鸿飞楚天碧。
有感
作者：朱希晦
朝代：明
体裁：七言律诗

城东向晚进风凉，思酒无由入醉乡。人寿不同天地老，客愁应共水云长。沧江风转芦花起，旧圃秋深草蔓长。安得归来遂幽意，呼童净扫读书床。
有所思
作者：朱希晦
朝代：明
体裁：乐府曲辞

虚闻将帅拥彤戈，勇锐谁如马伏波。几处烽烟连夜急，四郊风雨向秋多。最怜绝汉歌《黄鹄》，却怪长安餍紫驼。俯仰乾坤增感慨，悠悠身世定如何。
期倪从事不至用韵以寄
作者：朱希晦
朝代：明
体裁：五言律诗

天地双蓬鬓，江湖一酒杯。不因佳客至，争得好怀开。拄颊看山坐，登楼待月来。黎明还送别，歌罢重徘徊。
杂咏
作者：朱希晦
朝代：明
体裁：古风

威凤备五彩，羽毛一何奇。歘乘长风起，误落天南陲。朝食琅玕实，暮栖琼树枝。行当凌八极，斥鴳焉敢窥。
杂咏
作者：朱希晦
朝代：明

户枢动不朽，源水流不浊。修身保天和，味道得真乐。北叟塞上马，秦人宫中鹿。语默知是非，得失见祸福。嗟彼横江鲸，一朝著钓饵。何如五总龟，曳尾泥涂里。
杂咏·其一
作者：朱希晦
朝代：明
体裁：古风

户枢动不朽，源水流不浊。修身保天和，味道得真乐。
杂咏·其三
作者：朱希晦
朝代：明
体裁：古风

嗟彼横江鲸，一朝著钓饵。何如五总龟，曳尾泥涂里。
杂咏·其二
作者：朱希晦
朝代：明
体裁：古风

北叟塞上马，秦人宫中鹿。语默知是非，得失见祸福。
次回峰西堂韵
作者：朱希晦
朝代：明
体裁：七言绝句

孤云无住亦无依，长向空中自在飞。情素本来无一物，何须惜别更留衣。
次回峰韵
作者：朱希晦
朝代：明
体裁：七言绝句

煖日浮烟翠欲消，四山空寂境萧条。饱参禅老庭前柏，不问刘郎观里桃。
次御史端公游箫台韵
作者：朱希晦
朝代：明
体裁：七言绝句

烟锁千峰紫翠层，隔溪幽鸟语相应。碧桃花谢玉芝老，不见神仙只见僧。
次本之侯先生
作者：朱希晦
朝代：明
体裁：古风

忆昔抱长剑，去作东南游。缑山高刺天，翠绕藏书楼。修竹净三径，往来惟羊裘。苍龙未变化，紫凤曾栖不。上揽明月辉，下盼沧江流。酒酣发长啸，万籁生清秋。别来难再晤，奈此人事稠。每怀招隐处，桂老山更幽。隐士不可招，援桂聊淹留。赋诗且自乐，斗禄乌足谋。
次李二丈韵
作者：朱希晦
朝代：明
体裁：七言绝句

看花醉眼不须扶，花下长歌击唾壶。回首荒城春较晚，淡烟疏雨绿平芜。
次潘北山郑叔允韵
作者：朱希晦
朝代：明
体裁：七言律诗

閒来兴趣倍清新，自爱青山作主宾。天上几时停白日，世间何处避红尘。莺花满目娱佳景，鸡黍同盟忆故人。笑我年衰才较拙，敢将一曲和阳春。
次竹隐二弟韵
作者：朱希晦
朝代：明
体裁：七言律诗

侨居村僻面江郊，又见兰阶玉树高。两袖秋风停野骑，半篙秋水漾渔舠。别来每忆歌棠棣，老去犹闻爱绛桃。惆怅对床空有约，几回风雨夜萧骚。
次适庵李先生韵
作者：朱希晦
朝代：明
体裁：七言律诗

悠悠身世更何如，布褐由来胜锦裾。今日岐阳无凤鸟，秋风笠泽有鲈鱼。功名底用传身后，道业还应继绪馀。更好买田深筑室，相期黄发老岩居。
次郑成翁韵
作者：朱希晦
朝代：明
体裁：五言律诗

郑老欣相遇，杯浮竹叶清。江关秋已半，山雨夜初晴。河映疏星淡，窗悬片月明。悠然纵谈笑，怀抱为君倾。
次韵怀友
作者：朱希晦
朝代：明
体裁：五言律诗

江山供远眺，万景倍凄清。烟树连秋色，霜钟报晓晴。忧时双鬓改，恋阙寸心明。谁识杜陵老，长吟涕泗倾。
次韵答友
作者：朱希晦
朝代：明
体裁：五言律诗

天地等逆旅，利名俱恼人。蓬莱三万里，庄木八千春。白积巾中雪，红飞陌上尘。人生行乐耳，杖履素相亲。
次韵答叔向陈君
作者：朱希晦
朝代：明
体裁：五言律诗

之子当时杰，人中见不多。豫章蟠厚地，砥柱障狂波。富贵须行乐，栖迟足啸歌。相逢尊有酒，莫惜饮如何。
次韵答李适庵
作者：朱希晦
朝代：明
体裁：五言律诗

泛渚轻鸥并，啼霜旅雁孤。池幽心自佚，路险意何须。兰茝香堪佩，茅茨细可诛。荣名安足羡，耕钓乃吾徒。
次韵简仲谦倪公叔向陈先生
作者：朱希晦
朝代：明
体裁：七言律诗

老夫头白犹眼青，喜瞻北斗联文星。陈生饭客甑忘簟，倪子业儒锄带经。矫矫龙蛇出大泽，翩翩鸾凤摩青冥。方今徵贤急如渴，会见戋帛辉林坰。
次韵简缑山侯德询徽之二徵士
作者：朱希晦
朝代：明
体裁：七言律诗

幽寻杖策绕林泉，随处遨游兴洒然。曾向山中招隐士，欲来海上候神仙。云深丹灶长瑶草，水满石池生碧莲。薄暮凭阑时送目，白鸥飞雪点江烟。
次韵自述寄连隐君
作者：朱希晦
朝代：明
体裁：五言排律

林下栖迟好，一窝天地春。流年催白发，随分守清贫。伯乐能知马，商锄不识麟。素琴当挂壁，黄卷久堆尘。交友慕徐稚，从人嘲子云。世情多反覆，道味独醇真。田野深禾黍，溪流半藻蘋。白云閒伴鹤，明月静窥人。酾酒能无醉，论文会有因。相期游汗漫，垂钓汉江滨。
次韵谢东白叶先生
作者：朱希晦
朝代：明
体裁：七言律诗

三径归来细竹斑，山人本性爱丘山。紫扉半掩红尘满，诗句长哦白日閒。豪气固应嗤梓泽，幽栖不独羡商颜。旧传却老方应验，我欲相从问大还。
次韵谢箫台叶成翁
作者：朱希晦
朝代：明
体裁：五言律诗

市上一区足，人间万事非。把杯邀月上，隐几看云归。宇宙身将老，山林兴不违。几时来雁荡，长啸豁岩扉。
比述
作者：朱希晦
朝代：明

轩辕初铸鼎，鼎成乃登仙。龙髯不可攀，白日飞上天。嗟予堕世网，安得穷山川。鼎湖渺何许，怅望秋风前。东南有美箭，出自稽山竹。初发号哀猿，再发落飞鹄。忆射聊城书，功成一何速。贤哉鲁连子，千古仰高躅。
比述·其一
作者：朱希晦
朝代：明
体裁：古风

轩辕初铸鼎，鼎成乃登仙。龙髯不可攀，白日飞上天。嗟予堕世网，安得穷山川。鼎湖渺何许，怅望秋风前。
比述·其四
作者：朱希晦
朝代：明
体裁：古风

东南有美箭，出自稽山竹。初发号哀猿，再发落飞鹄。忆射聊城书，功成一何速。贤哉鲁连子，千古仰高躅。
比述二首
作者：朱希晦
朝代：明

宝镜何团团，光辉瑩冰雪。疑是造化炉，神工初铸出。又疑广寒宫，飞堕一片月。照人不照心，红颜易衰歇。彤弓如半月，力挽二石强。戡乱乃见用，櫜鞬宁久藏。应弦不虚发，狐兔焉敢当。畴能挟长矢，为我殪天狼。
比述二首·其一
作者：朱希晦
朝代：明

宝镜何团团，光辉瑩冰雪。疑是造化炉，神工初铸出。又疑广寒宫，飞堕一片月。照人不照心，红颜易衰歇。
比述二首·其一
作者：朱希晦
朝代：明
体裁：古风

宝镜何团团，光辉莹冰雪。疑是造化炉，神工初铸出。又疑广寒宫，飞堕一片月。照人不照心，红颜易衰歇。
比述二首·其二
作者：朱希晦
朝代：明
体裁：古风

彤弓如半月，力挽二石强。戡乱乃见用，櫜鞬宁久藏。应弦不虚发，狐兔焉敢当。畴能挟长矢，为我殪天狼。
江村冬日清景
作者：朱希晦
朝代：明
体裁：六言诗

屋外梅花的皪，篱边涧水潺湲。竟夕诗翁睡著，不知雪满前山。
漫兴偶成
作者：朱希晦
朝代：明
体裁：五言律诗

扰扰贪名者，驱驰易白头。江山长不改，岁月急如流。且尽一尊酒，共消千古愁。可怜金谷废，人去月当楼。
用赵修撰先生韵
作者：朱希晦
朝代：明
体裁：七言绝句

结屋山中远市嚣，雨馀荒径长蓬蒿。平生身外无他事，劝客尊前有浊醪。
用韵简叔向陈先生
作者：朱希晦
朝代：明
体裁：七言律诗

门前车马纷如蚁，草径幽深肯暂过。老去冯唐饶发白，归来季子得金多。春江水阔鱼初上，晓树烟开鸟欲歌。赖有故人相慰籍，杖藜数数到岩阿。
秋兴
作者：朱希晦
朝代：明
体裁：七言律诗

月明何处乱啼乌，坐久徒怜永夜徂。千里关山双雪鬓，百年城郭半烟芜。穆生谢病先辞楚，张翰知机远忆吴。衰晚不如归隐好，故山随处且樵苏。
秋夜长
作者：朱希晦
朝代：明
体裁：古风

秋夜长，不成寐，床前月光白如纸。歌窈窕，怀清泠，夜中怪底荒鸡鸣。倒裳起舞感慨作，乾坤无处无戈兵。空山孤鹤更清唳，忧怀欲写茫无际。坐看黄叶坠我前，零露漙漙下庭砌。明星烂烂银汉横，铜壶滴滴刻漏长。事殊兴极听转悄，夜如何其渠未央。秋夜长，长如此，年来谁识征夫苦。忍抛儿女戍边城，妇事姑嫜应门户。嗟尔群栖乌，绕树徒惊飞。岂知孤凤凰，集彼朝阳枝。可以舞箫韶，衔瑞图。一四海，混八区。凤兮凤兮览德辉，凤兮凤兮览德辉。
秋怀
作者：朱希晦
朝代：明
体裁：七言绝句

怪底浮云翳碧空，千山秋色入溟濛。何当一扫群阴尽，坐看东方片日红。
秋日和韵
作者：朱希晦
朝代：明
体裁：七言绝句

溪上危峰乱插空，雨晴苍翠尚濛濛。不堪昨夜西风急，吹落半庭霜叶红。
秋日咏怀
作者：朱希晦
朝代：明

老作衡门士，长思栗里翁。鬓添今日白，颜减向时红。满地蒺藜雨，一天鸿雁风。伤心看江水，日夜只流东。天地一今古，江山几别离。浮云苍狗变，急景白驹驰。老去犹诗律，忧来更酒卮。自从弦绝后，无复觅钟期。
秋日咏怀·其一
作者：朱希晦
朝代：明
体裁：五言律诗

老作衡门士，长思栗里翁。鬓添今日白，颜减向时红。满地蒺藜雨，一天鸿雁风。伤心看江水，日夜只流东。
秋日咏怀·其二
作者：朱希晦
朝代：明
体裁：五言律诗

天地一今古，江山几别离。浮云苍狗变，急景白驹驰。老去犹诗律，忧来更酒卮。自从弦绝后，无复觅钟期。
秋日客怀
作者：朱希晦
朝代：明

百岁光阴石火，几番世事云萍。试问谁人有药，能医白发重青。梧叶声中夜雨，桂花香里秋风。巢幕偏惊客燕，寄书不见征鸿。桑落谁家有酒，荷蓑客子无衣。斜日江楼北望，凉天鸿雁南归。
秋日客怀·其一
作者：朱希晦
朝代：明
体裁：六言诗

百岁光阴石火，几番世事云萍。试问谁人有药，能医白发重青。
秋日客怀·其三
作者：朱希晦
朝代：明
体裁：六言诗

桑落谁家有酒，荷蓑客子无衣。斜日江楼北望，凉天鸿雁南归。
秋日客怀·其二
作者：朱希晦
朝代：明
体裁：六言诗

梧叶声中夜雨，桂花香里秋风。巢幕偏惊客燕，寄书不见征鸿。
答东白叶徵士
作者：朱希晦
朝代：明
体裁：古风

至宝惟人材，所宝非全璧。缅怀古圣贤，頫仰流汗赤。龙媒日千里，远道如所适。一鸣万马瘖，见之皆辟易。伯乐虽相知，不辨骊黄色。斯人去我久，千载犹旦夕。伟哉东白翁，平生数亲炙。南望吹箫台，矫首空叹息。何时一相见，斗酒浇胸臆。醉酒且勿言，中心期饱德。
答元易陈先生
作者：朱希晦
朝代：明
体裁：古风

人生自古多离别，尺书远寄何由彻。短世光阴过隙驹，坐觉朱颜易衰歇。君看乔岳千尺松，挺立苍然傲霜雪。风来彷佛苍龙吟，六月清寒换炎热。槿花虽荣不足论，朝开暮落香已绝。只今尚忆江湖游，扣舷一歌宽我忧。腰间老剑欲飞动，紫气郁郁横清秋。虚名役人浪自苦，黄尘两鬓风飕飕。千古乾坤等逆旅，百年生死同浮沤。君不见鸱夷子，功成去养鱼千头。
答李子光
作者：朱希晦
朝代：明
体裁：五言排律

群鸡溷野鹤，意气独昂昂。谁料红尘里，能逢白玉郎。双凫俱北翥，一雁独南翔。久别何须叹，相思岂易量。声名过沈鲍，制作拟班扬。笑我人材拙，何如袜线长。流年悲白发，却老慕仙方。仅得清而瘦，终期寿且昌。篱边栽细菊，径底植修篁。抱瓮田畦外，操觚涧水傍。蹉跎千里志，愁绝九回肠。公子多文翰，天葩压众芳。朝廷崇礼乐，歌颂美成康。堂上莱衣舞，阶前萱草香。瑶琴弹绿绮，雅调合清商。指日罗英俊，承恩步玉堂。
答李广文
作者：朱希晦
朝代：明
体裁：五言律诗

不有封侯相，安能食肉飞。溪山犹发兴，鱼鸟自忘机。曳杖看云去，褰衣步月归。骊珠忽在手，怪底吐光辉。
答汪谦之先生
作者：朱希晦
朝代：明
体裁：古风

江城满楼台，月夜吹笙箫。神仙集华盖，鸾鹄来丹霄。中有羽衣客，举手欣相招。扶桑朝出日，溟海秋翻涛。一身藐八极，御气时游遨。悠然视天宇，万古同泬寥。却思卧玄圃，天鸡弄嘐嘐。饥餐金光草，渴饮玉卮醪。何当乘清风，蹑鲤随琴高。
答沙都事
作者：朱希晦
朝代：明
体裁：七言律诗

尚忆当年羽葆乘，河流如带绕山冈。男儿堕地四方志，竹帛垂名千古香。越石枕戈终破敌，苏卿持节未归乡。慨予疏懒成何事，祇合藏身老墨庄。
答玑上人
作者：朱希晦
朝代：明
体裁：七言律诗

岩扉昼静白云生，一枕松涛入梦清。华发故应知老态，淡交还复见真情。参玄已悟三乘法，汗简何须万古名。我住荡南君荡北，平生怀抱几时倾。
答适庵李先生韵
作者：朱希晦
朝代：明
体裁：五言排律

价高由少室，望重自元纮。奕世遗簪笏，清时识鉴衡。文章尊贾董，智勇贱黥彭。圭璧含馀润，埙篪协正声。岳分嵩峻极，源出渭流清。宾馆怜巢幕，侯门耻餍鲭。平生敦夙好，俊逸蔼芳声。律已纲常正，填心道义精。鹑悬衣可结，毫健笔能耕。诗垒时坚壁，词场夜斫营。别来常慕蔺，何日遂班荆。紫气宁临顾，函关枉候侦。风姿劳我梦，月旦与谁评。柏厉凌霜操，葵倾向日诚。朝廷严战伐，川泽困渔征。群竖凶犹活，诸公愤不平。器攲因满覆，弨弛在排檠。漕待木牛运，功须汗马成。轮云知变态，金石见交情。烟瘴连淮海，风尘隔蓟城。行当洗兵甲，且复酌杯铛。击壤欢农父，传书走价伻。山林聊自逸，猿鸟不须惊。凤阙瞻佳士，鸡窗忆旧盟。蓬蒿栖仲蔚，松菊媚渊明。琴调朝飞雉，笙歌午啭莺。乾坤万里在，寒暑四时更。愁发长千丈，吟髭白数茎。穷居仍野处，坎止任流行。相去如吴越，思君太瘦生。
简叔恭蔡先生
作者：朱希晦
朝代：明
体裁：五言律诗

举世纷谗舌，锋芒不可干。驱车嗤阮籍，学易慕丁宽。试问黄河险，何如蜀道难。太平无补报，只有寸心丹。
简士举陈教谕
作者：朱希晦
朝代：明
体裁：七言律诗

忆昨天南独倚楼，德星烱烱夜悠悠。贾生名重醇儒列，韩愈才高博士流。老去囊中无长物，由来皮里有春秋。他年禁直皇居近，天禄书多待校雠。
简子文林训导
作者：朱希晦
朝代：明
体裁：古风

东风落尽辛夷花，遥忆美人天一涯。美人久别音信杳，想见只今霜鬓华。山房幽深市嚣远，白日枕书眠碧霞。崖高瀑布洒晴雪，净筅石鼎烹春茶。平生青紫不挂眼，荣名绊人安足誇。当年我来访遗迹，拄杖看云著双屐。玉箫吹断凤不来，但见千峰倚天碧。台前日夜溪水流，金星光动溪中石。脱身拟欲恣幽栖，坐占琼台炼金液。衰年误堕尘网中，齿豁头童竟何益。
简彦明赵徵君
作者：朱希晦
朝代：明
体裁：七言律诗

羲和鞭日竹苍冥，百年世事如云萍。自怜老去鬓俱改，谁道春来愁不醒。野岸风微柳花白，江津水暖蒲芽青。鲙雪红肥社醅熟，几时一到河山亭。
简李二丈
作者：朱希晦
朝代：明

满地兵尘暗夕烽，可怜憔悴更衰容。故人消息沉双鲤，白日光辉转六龙。适意久？拈浊酒，发音谁解奏黄钟。管宁已向辽东去，欲买扁舟恨莫从。
简李二丈
作者：朱希晦
朝代：明
体裁：七言律诗

满地兵尘暗夕烽，可怜憔悴更衰容。故人消息沉双鲤，白日光辉转六龙。适意久�拈浊酒，发音谁解奏黄钟。管宁已向辽东去，欲买扁舟恨莫从。
简雪心安上人
作者：朱希晦
朝代：明
体裁：五言律诗

意行无远近，得得扣柴扉。鼎出金芽细，盘堆紫蕨肥。看云忘世虑，指日悟禅机。错比陶元亮，重来尽醉归。
约友
作者：朱希晦
朝代：明
体裁：五言律诗

川岳自今古，阴阳相主宾。红尘纷野马，白日少间人。忽忽身将老，欣欣物自春。相知有朋旧，簪盍莫辞频。
纳凉
作者：朱希晦
朝代：明
体裁：五言律诗

无事解衣坐，超然心境空。深林翳炎日，万壑来天风。间停白羽扇，试拂朱丝桐。醉罢不知夕，月生沧海东。
能仁方丈
作者：朱希晦
朝代：明
体裁：五言律诗

山中松桂老，浓翠郁纷纷。水壮蛟龙气，风高鸿雁群。浮岚晴后见，疏罄夜深闻。却忆庞居士，衰年屏俗氛。
腊日偕叶东白蔡伯恭登西岑
作者：朱希晦
朝代：明
体裁：七言律诗

绝顶云深一径通，寒生短发怯天风。千年物色阑干外，万井人家图画中。宿雨乱滋岚树碧，朝暾深浴海波红。我来欲访香山社，醉酒长吟忆远公。
自况拟古
作者：朱希晦
朝代：明

风波在平地，世路几瞿塘。怀哉贤哲人，千载能留芳。悬知萧艾多，不比猗兰香。老翁聊自笑，发短心甚长。羲和鞭六龙，白日不我待。读书竟无成，坐惜朱颜改。长安誇斗鸡，豪华岂长在。何由得成仙，高飞向蓬海。人生天地间，倏若尘栖草。恨无大药资，容颜岂长好。白璧终销毁，青松亦枯槁。饮酒且放怀，毋为叹衰老。隐士居丘园，衡门守荒寂。啜菽甘有馀，饮水清无极。嗤彼夸毗儿，浮荣定何益。梓泽今已空，春风蔓茨棘。
自况拟古·其一
作者：朱希晦
朝代：明
体裁：古风

风波在平地，世路几瞿塘。怀哉贤哲人，千载能留芳。悬知萧艾多，不比猗兰香。老翁聊自笑，发短心甚长。
自况拟古·其三
作者：朱希晦
朝代：明
体裁：古风

人生天地间，倏若尘栖草。恨无大药资，容颜岂长好。白璧终销毁，青松亦枯槁。饮酒且放怀，毋为叹衰老。
自况拟古·其二
作者：朱希晦
朝代：明
体裁：古风

羲和鞭六龙，白日不我待。读书竟无成，坐惜朱颜改。长安誇斗鸡，豪华岂长在。何由得成仙，高飞向蓬海。
自况拟古·其四
作者：朱希晦
朝代：明
体裁：古风

隐士居丘园，衡门守荒寂。啜菽甘有馀，饮水清无极。嗤彼夸毗儿，浮荣定何益。梓泽今已空，春风蔓茨棘。
自叹
作者：朱希晦
朝代：明
体裁：七言律诗

匠石搜林弃樗散，不材何敢玷簪裾。家贫粗有千金帚，国难曾无一箭书。今日总戎师管葛，明时徵士用严徐。野人不作功名念，欲效陶朱共养鱼。
自述
作者：朱希晦
朝代：明

吾闻汉中郎，琴斲焦桐尾。縆以朱丝绳，遗音中宫徵。上弦操白雪，下弦弹绿水。世无赏音人，谁能一倾耳。狂世等浮云，变态何纷纷。龙媒行万里，耻与驽骀群。自从周道废，雅颂不复陈。愿言继先哲，千载垂清芬。群书日夜读，往往皆陈编。何如穷物理，朗悟心中天。坐来万想灭，灵府何翛然。所思在良友，使我长悁悁。
自述
作者：朱希晦
朝代：明
体裁：古风

槿花不终朝，幽兰有馀香。朝游诗书圃，夕憩翰墨场。饱食待秋实，过眼捐春芳。畴能事形役，奔走白日忙。男儿生堕地，壮志在四方。胡为守一室，郁郁徒悲伤。何由写胸臆，酣酒竭罍觞。高飞羡黄鹄，矫翮凌云苍。
自述
作者：朱希晦
朝代：明

老鹤复老鹤，笼中稀饮啄。岂无万里心，高飞向寥廓。君看堂上燕，差池自双飞。一朝秋风起，巢空何处归。驱车出城东，禾黍生故宫。君看两铜驼，卧此荆棘中。驱车经北邙，悲歌泪如水。君看冢累累，埋没蓬蒿里。
自述·其一
作者：朱希晦
朝代：明
体裁：古风

吾闻汉中郎，琴斲焦桐尾。縆以朱丝绳，遗音中宫徵。上弦操白雪，下弦弹绿水。世无赏音人，谁能一倾耳。
自述·其一
作者：朱希晦
朝代：明
体裁：古风

老鹤复老鹤，笼中稀饮啄。岂无万里心，高飞向寥廓。
自述·其三
作者：朱希晦
朝代：明
体裁：古风

群书日夜读，往往皆陈编。何如穷物理，朗悟心中天。坐来万想灭，灵府何翛然。所思在良友，使我长悁悁。
自述·其三
作者：朱希晦
朝代：明
体裁：古风

驱车出城东，禾黍生故宫。君看两铜驼，卧此荆棘中。
自述·其二
作者：朱希晦
朝代：明
体裁：古风

君看堂上燕，差池自双飞。一朝秋风起，巢空何处归。
自述·其二
作者：朱希晦
朝代：明
体裁：古风

狂世等浮云，变态何纷纷。龙媒行万里，耻与驽骀群。自从周道废，雅颂不复陈。愿言继先哲，千载垂清芬。
自述·其四
作者：朱希晦
朝代：明
体裁：古风

驱车经北邙，悲歌泪如水。君看冢累累，埋没蓬蒿里。
自述寄友
作者：朱希晦
朝代：明
体裁：古风

十月天雨霜，木叶半凋悴。巨海增波澜，群峰献苍翠。身居一窝中，意出万象外。喜闻古人言，颇胜俗客对。设席罗酒浆，未饮已心醉。曜灵急西驰，盛年岂能再。送子才出门，天风舞兰佩。
营寿圹
作者：朱希晦
朝代：明
体裁：七言律诗

在世徒怀身外忧，汉家陵墓已荒丘。乌鸢夺食终难忍，龙虎图形莫浪求。千载空遗两翁仲，百年同是一浮沤。何如早约柴桑老，结社得随惠远游。
藤杖赠西原道人
作者：朱希晦
朝代：明
体裁：古风

山人赠尔藤一枝，怪形偃蹇如蛟螭。平生丘壑我所爱，魑魅惊走安敢窥。梓潼当年赠桃竹，书阁照夜然青藜。吁嗟古人迹已远，能无此物相扶持。赵州八十始行脚，芒鞋健步双庞眉。登山涉水览幽胜，意倦未必忘归期。旧传化龙不复见，能解虎斗安足奇。吾师履行极平坦，世人方寸生九疑。云山住处本禅寂，猿鸟为伴真相知。大千由来在脚底，要探理窟穷玄机。鼓枻还从甬东去，出门一笑孤云飞。
西湖
作者：朱希晦
朝代：明
体裁：七言绝句

丝丝细雨弄春晴，新水溪头杜若生。我欲与君携酒去，绿阴树底听啼莺。
访双溪上人不遇
作者：朱希晦
朝代：明
体裁：七言律诗

双涧萦回石径微，烟岚分翠湿人衣。松林夜静鹤初睡，花院日长僧未归。万里云霄飞锡远，半江风浪渡杯迟。无缘相见空相忆，自叹心期与愿违。
赠倪仲谦
作者：朱希晦
朝代：明
体裁：七言律诗

江海鸥盟幸未寒，曾将尺素问平安。每怀徐孺空悬榻，却忆逢萌早挂冠。半夜明星连宝剑，九秋清露溢铜盘。谁能授我长生诀，白日丹成生羽翰。
赠国恕先生客中识面始见如故
作者：朱希晦
朝代：明
体裁：古风

先生卜筑依林薮，编蓬为门瓮为牖。心造羲皇太古前，道传邹鲁千年后。隐遁宁非鹖冠流，龙钟已是庞眉叟。子真谷口自耕岩，中散山阳空锻柳。平生视世一浮埃，富贵于身复何有。床上常堆元晏书，尊中满泛柴桑酒。兴发挥毫黑电飞，粲粲骊珠惊落手。诗成不啻万人传，吟罢如闻百灵走。五岳之中泰华尊，下视群山俱培塿。我因流寓偶相逢，识面便似知心友。蔼然和气即阳春，徒尔芳妍映衰朽。剧谈不了清夜徂，光动文星逼南斗。人生会合良有时，叹息欢娱岂能久。起来击剑为君歌，歌长剑作蛟龙吼。明朝别去遥相思，渭北江东几回首。
轩居
作者：朱希晦
朝代：明
体裁：五言律诗

何处净芳襟，晴轩俯碧岑。钩帘赊月色，隐几快人心。世道有荣辱，云山无古今。吾生何太晚，侧耳听虞琴。
述怀寄刘休休居士
作者：朱希晦
朝代：明
体裁：七言律诗

云绕青山水绕溪，隐居滋味只羹藜。春风底事生华发，暮景何须待紫泥。写罢素书无雁过，唤回清梦有猿啼。长安市上多年少，赐锦纷纷竞斗鸡。
送天衢首座还故山
作者：朱希晦
朝代：明
体裁：七言律诗

凤凰山上瞻华盖，师住白云知几重。海日楼台金翡翠，天风亭榭玉芙容。已经大顶骑驯虎，更向灵源觅卧龙。昨日远公曾有约，禅馀看雪最高峰。
送王田著作归赤城
作者：朱希晦
朝代：明
体裁：七言律诗

江海飘飘万里身，醉游随处乐天真。地无王气非佳地，人有方瞳是异人。可恨龙盘遗建业，谁怜鱼腹葬灵均。明朝杯酒还相别，愁送骊驹又送春。
酬李适庵
作者：朱希晦
朝代：明
体裁：七言绝句

谩笑人生有底忙，读书坚坐白云房。孙阳未遇骐麟老，空厄盐车太上行。
酬申屠翰林
作者：朱希晦
朝代：明
体裁：七言律诗

人中至宝识璠玙，词气飘飘遇子虚。五夜南宫曾赐被，十年东观饱看书。宾筵秩秩尊三老，祖帐纷纷饥二疏。吴越溪山信清美，杖藜随处胜安车。
酬间上人
作者：朱希晦
朝代：明
体裁：七言绝句

潮退沧江露石矶，生缘千古一天衣。葛藤牙蘖依前长，影落长空寒雁归。
除夕
作者：朱希晦
朝代：明
体裁：古风

麒麟在灵圃，瑞世为祯祥。五蹄而一角，形类非犬羊。西狩不得时，折足遭锄商。宣尼空悲叹，涕泪沾襟裳。
雪夜放歌
作者：朱希晦
朝代：明
体裁：古风

羲和羲和鞭六龙，白日西飞几时歇。旧年已去新年来，苦厌兵尘尚骚屑。嗟予流寓客未归，年老思家心欲折。江云黯惨北风来，一夜雨花吹作雪。夜长祇有梦还家，梦破衾棱冷如铁。起看宇宙绝纤埃，彷佛三山白银阙。群阴渐灭阳气回，柳眼舒春草芽出。君不见汉袁安，僵卧闭门肤欲裂。一朝富贵来逼人，经邦论道称材杰。又不见唐杜甫，饥走荒山泪成血。致君有术徒自怜，布褐许身侔稷契。我今齿落百不堪，况乃疏顽临事拙。愿销兵甲事春农，四海清平万民悦。
齿疾
作者：朱希晦
朝代：明
体裁：古风

我今老将至，辅车邀病魔。一语不出口，终朝卧林阿。退之念脱落，幼舆能啸歌。蔬食滋味少，咽漱津液多。眼明幸读书，流年任蹉跎。
古怨
作者：朱常𣳇
朝代：明
体裁：古风

妾思乱如丝，缠绵无断绝。难将掺掺手，解得中心结。
大司徒毕堂翁老年伯蒙恩予告敬赋
作者：朱庆棐
朝代：明

烜赫中朝望，畴庸版部光。清风还栗里，懋绩着旗常。龙峡飞泉碧，橦山古木苍。流连咏归地，延仰具瞻乡。即恐蒲轮召，难深荔服藏。岩廊咨法宪，海寓冀熙康。未遂高云卧，应知趣治装。
太史溪怀古
作者：朱应枢
朝代：明
体裁：七言律诗

濑流宛转抱山城，父老犹传太史名。莫道楚江曾被放，只看闽水尚增荣。吴堤桃柳多摇落，艮岳莺花几代更。惟有高贤憩足地，潺潺不尽古今情。
秋日登天封塔顶
作者：朱应枢
朝代：明
体裁：七言律诗

宝塔凌云接落霞，登临秋色望中赊。高疑鹫岭三千界，俯指蛟城十万家。海割山青天外尽，帆连树杪日边斜。凭栏更欲飞升去，直北祥辉拥翠华。
东流泉
作者：朱应毂
朝代：明
体裁：五言律诗

清流环曲径，翠色映遥岑。山静少人迹，林深多鸟音。雨馀云破练，月上酒浮金。千里来知已，同游惬素心。
中秋登东阿城楼
作者：朱应毂
朝代：明
体裁：五言律诗

东郡逢佳节，南楼上小梯。窗迎归雁近，坐觉远峰低。魏阙燕山北，黎阳鲁甸西。清辉真可恋，不寐信乌啼。
东坡月潭寺云泉阁小憩用壁间韵
作者：朱应登
朝代：明

月潭寺下息尘踪，云泉阁中看灏穹。萝阴蒙翳见樵径，石壁虫兀开花宫。俯瞰丹霄下飞鸟，倒听玉溜鸣寒松。拟将招隐托衰谢，夷夏兵戈愁未通。
临洮道中
作者：朱应登
朝代：明

马度洮河西复东，重冈绝巘渺烟空。搴帷更喜看晴雪，挟纩仍愁犯朔风。荏苒物华行役久，支离病体岁年穷。欲从陇右窥全蜀，拟过徽阳入汉中。
为陆子齐题杏林春燕图
作者：朱应登
朝代：明

长安三月黄鹂飞，杏花如雪飘人衣。陆郎二十擅文誉，早向甘泉献赋归。琼林日高酒如乳，意气侵凌天尺五。中坐宾僚列上公，教坊细乐呈新谱。君家庆泽叶流根，父子相承更祖孙。蝉联七贵传三叶，儒雅风流在一门。鳷鹊楼前瑞烟起，朝回跃马鸣珂里。甲第还因主得名，都人尽指官为氏。君不见侍郎府前槐树生，中书省里盘石平。昭侯世擅江东美，更有平原入洛京。
书驿壁
作者：朱应登
朝代：明

羌陇西来秋事非，长安东望渺庭闱。十年故国悲游子，九月寒砧感授衣。返照入林戎马急，阴云接地雁鸿稀。莫愁绝塞终难据，闻道中原未解围。